Njemački gigant Bofrost zainteresovan za ulaganje u USK — Radio Velkaton : Radio Velkaton\nSrijeda, 30. Januara 2019.\nReis Kavazović uputio pismo kralju Saudijske Arabije i ministru vjerskih poslova 29/02/2020\nBiH na Kosovu izgubila tržište vrijedno 132 miliona KM, ukidanje taksi neće vratiti povjerenje 29/02/2020\nTrump šalje Pompea da svjedoči potpisivanju dogovora sa talibanima 29/02/2020\nSvjetska zdravstvena organizacija podigla stepen opasnosti zbog koronavirusa na “vrlo visok” 29/02/2020\nAmbasador Ivancov: Inzko je smetnja postizanju kompromisa u BiH 29/02/2020\n30. Januara. 2019. USK\nNjemački gigant Bofrost zainteresovan za ulaganje u USK\nPredstavnici njemačke firme Bofrost nedavno su boravili u radnoj posjeti Unsko-sanskom kantonu, gdje ih je primio ministar privrede Vlade Unsko-sanskog kantona Nijaz Kadirić. Cilj dolaska ove njemačke kompanije u USK bio je da razgovaraju o mogućnostima saradnje u BiH i na području ovog kantona.\nBofrost je vodeća multinacionalna firma u direktnoj prodaji najkvalitetnijih duboko zamrznutih proizvoda, koja u Evropi djeluje više od 50 godina, a na sastanku je dogovoreno da Bofrost zvanično dostavi pismo namjere sa konkretnim poslovnim prijedlozima i mogućim projektima koji bi se realizovali na prostoru Unsko-sanskog kantona.\n– Vlada Unsko-sanskog kantona će, kroz Ministarstvo privrede, podržati sve zdrave poslovne projekte koji bi, u konačnici, doveli do novog zapošljavanja naših građana, kazao je ministar Kadirić.\nKako je istaknuto tokom sastanka, Ministarstvo će podržati svaku firmu koja za cilj ima poticanje razvoja privrede i otvaranja novih radnih mjesta.\nInače, njemačka kompanija Bofrost nosilac je nagrade Big Brother zbog uspješne saradnje sa radničkim sindikatima, dobitnik je i brojnih nagrada za najbolja pakovanja proizvoda, kao i za najbolju online uslugu. Ova kompanija ima filijale u 13 država, gdje vrše direktnu prodaju smrznute hrane i sladoleda.\nPrema ocjenama potrošača, Bofrost je kao domaća firma u Njemačkoj pozicionirana na 42. mjestu. Dolazak jedne ovakve kompanije dokaz je da Unsko-sanski kanton postaje sve privlačniji za ulagače iz Njemačke, a jedan od razloga je i što već deceniju njemačka kompanija Meggle uspješno posluje u Bihaću, čime je otvorila vrata i za druge ozbiljne kompanije.\n29.02.2020 Održana svečana sjednica Skupštine USK-podsjećanje na r...\n29.02.2020 Vlada USK usvojila budžet: Policijski službenici u Kraj...\n28.02.2020 Održana 118. sjednica Vlade Unsko-sanskog kantona\n29.02DURANOVIĆ ( rođena Mujakić Ibrahima ) HASN...\n29.02PILIPOVIĆ (rođena Rekić Hasana) FATIMA iz ...\n28.02NEZIREVIĆ DERVIŠA -TALINA\n28.02GRAHOVIĆ (Mehe) EMINA\n28.02MUJKIĆ (Sulejmana) HASAN-HAĆA


POMOĆ VOĆARIMA U JUŽNOJ SRBIJI\nBeograd, 7. novembar 2013.\nMinistarstvo poljoprivrede, šumarstva i vodoprivrede i danski Program podrške razvoju voćarstva u južnoj Srbiji „Fruts and beriz” raspisali su novi, treći po redu konkurs za dodelu podsticajnih sredstava poljoprivrednicima na jugu Srbije za nabavku opreme, mehanizacije i sadnica voća.\nKonkurs će biti otvoren do 31. decembra, a za podsticajna sredstva mogu da konkurišu vlasnici registrovanih poljoprivrednih gazdinstava i zemljoradničke zadruge sa područja Nišavskog, Topličkog, pirotskog, Jablaničkog i Pčinjskog okruga. Osnovni uslov za dobijanje bespovratne pomoći je ulaganje dobijenih sredstava u razvoj voćarstva i to u zasade i preradu višanja, šljiva, trešanja, jagoda, malina, kupina i borovnica. Podsticajna sredstva iznose 50 odsto od ukupnih ulaganja u voćarstvo i isplaćuju se nakon što poljoprivrednici i zadruge nabave mehanizaciju ili zasade nove voćnjake.\nPravo da konkurišu za podsticajna sredstva imaju domaćinstva koja su jagodičastim voćem već zasadila najmanje 0,15 hektara zemljišta ili 0,3 hektara koštičavog voća. Najveća površina za koju može da se ostvari pomoć za sve zasade koštičavog voća iznosi 10 hektara, a za sve proizvodnje zasade jagodičastog voća pet hektara.\nZa nabavku mehanizacije gazdinstva i zemljoradničke zadruge mogu ovim putem da dobiju najmanje 50.000 dinara, a najviše 20 miliona dinara.


VUČIĆ NAKON SASTANKA SA PUTINOM: Srpska armija će biti snažnija, Srbija će biti sigurnija. - Jutarnji GLASnik\nVUČIĆ NAKON SASTANKA SA PUTINOM: Srpska armija će biti snažnija, Srbija će biti sigurnija.\nPredsednik Srbije Aleksandar Vučić rekao je nakon sastanka sa ruskim predsednikom Vladimirom Putinom da će Rusija aktivno učestvovati u praćenju kompletnog procesa i sutacije u odnosima između Beograda i Prištine\nVučić je za srpske medije nakon susreta sa predsednikom Rusije, istakao da je bez saglasnosti Rusije u Savetu bezbednosti Ujedinjenih nacija nemoguće da se dobije bilo kakvo rešenje.\n– To sam rekao i Putinu, a to oni i znaju. U tom smislu Rusija će veoma aktivno pratiti i sadržaje naših razgovora i sve što se bude zbivalo i uvek pravovremno reagovati na određen način. To ne znači direktne pregovore pošto ih vodimo pod okriljem EU, ali će na veoma aktivan i suštinski način učestvovati u praćenju kompletnog procesa i sutiacije u odnosima između Beograda i Prištine, i razume se uticaju različitih međšunarodnih faktora na to pitanje – rekao je predsenik Srbije.\n– Ko je pažljivo slušao, razumeo je šta sam rekao – istakao je predsednik.\n– Srpska armija će biti snažnija, Srbija će biti sigurnija. To nama ne treba ni za kakve sukobe, baš naprotiv – istakao je predsednik.\nVučić je naveo da je to uvek tema na sastancima s Putinom, podsetivši da Moskva Srbiji vojnu opremu daje po povoljnijim uslovima. Kako je najavio, do kraja godine javnosti će biti predstavljeno sve što je u toj oblasti urađeno u poslednjih nekoliko godina, ali je napomenuo i da kod nabavke vojne opreme važi ona narodna „koliko para, toliko muzike“\nNa ovoj manifestaciji, prema našim informacijama, predstaviće se novi protivoklopni helikopteri „mi-35“, i raketni sistem „pancir“, ukoliko do tada bude isporučen iz Rusije. Ovaj sistem se, inače, pokazao uspešnim jer su njime Sirijci uspeli da sruše mnoge „tomahavk“ rakete tokom agresije SAD, Britanije i Francuske. Plan je i da se do proslave formira eskadrila od 14 lovaca „mig 29“.\nIzvor: Pink.rs, Novosti\nTagged ALEKSANDAR VUČIĆ, VLADIMIR PUTIN


Građani FBiH u bankama drže deset milijardi KM\n30 Apr 2020\tA.A.\nDepoziti, kao najznačajniji izvor finansiranja banaka u Federaciji, dostigli su na kraju 2019. iznos od 19,4 milijarde KM. Ostvareni je rast u iznosu od 1,8 milijardi KM ili 10,3 posto, u odnosu na godinu ranije, sa učešćem od 80,2 posto u ukupnoj pasivi.\nŠtedni depoziti, kao najznačajniji i najveći segment depozitnog i finansijskog potencijala banaka, povećani su za 769,3 miliona KM ili 8,7 posto i iznose 9,6 milijardi KM.\nOd ukupnog iznosa, depoziti stanovništva iznose 9,9 milijardi maraka, dok su depoziti pravnih lica oko 9,5 milijardi, piše Biznisinfo. Samo u prošloj godini depoziti stanovništva porasli su za skoro milijardu KM, jer su na kraju 2018. iznosili devet milijardi.\nInače, u FBiH je na dan 31. decembar 2019. godine poslovalo 15 komercijalnih banaka, sa 533 organizaciona dijela, u kojima je bilo zaposleno ukupno 6.659 osoba, prema podacima Agencije za bankarstvo FBiH.\nUkupna neto aktiva na nivou bankarskog sektora u FBiH iznosila je 24,2 milijarde KM i za 2,1 milijardu KM ili 9,6 posto je bila veća u odnosu na godinu ranije.\nProfit 273,9 miliona KM\nPosmatrajući osnovne pokazatelje likvidnosti, kvalitativne i kvantitativne zahtjeve, kao i druge faktore koji utiču na poziciju likvidnosti banaka, može se zaključiti da je likvidnost bankarskog sektora u FBiH sa 31. decembrom 2019. godine zadovoljavajuća.\nNa nivou bankarskog sektora u FBiH, prema izvještajnim podacima banaka, iskazan je pozitivan finansijski rezultat – dobit u iznosu od 273,9 miliona KM, što je za 17,7 miliona KM ili 6,9 posto više u odnosu na 2018. godinu. Sve banke, osim jedne, iskazale su dobit u poslovanju.\nUkupni kapital banaka u FBiH iznosi 3,1 milijardu KM, što je za 160,3 miliona KM ili 5,4 posto više u odnosu na kraj 2018. godine, od čega dionički kapital iznosi 1,3 milijarde KM.\nRegulatorni kapital iznosi 2,7 milijardi KM i povećan je za 211,3 miliona KM ili 8,5 posto u odnosu na kraj 2018. godine.\nStopa regulatornog kapitala bankarskog sektora FBiH iznosi 17,9 posto i za 0,4 procentna poena veća je u odnosu na kraj 2018. godine, odnosno za 5,9 procentnih poena od zakonom propisanog minimuma od 12 posto.\nRizična aktiva na nivou bankarskog sektora u FBiH iznosi 19,6 milijardi KM i za 1,1 milijardu KM ili 6,1 posto je veća u odnosu na kraj 2018. godine.\nKrediti, sa učešćem od 62,8 posto u strukturi ukupne aktive, zabilježili su rast u odnosu na kraj 2018. godine u iznosu od 895,1 milion KM ili 6,2 posto, tako da iznose 15,2 milijarde KM.\nRast kredita ostvaren je kod kredita odobrenih stanovništvu, privatnim preduzećima, javnim preduzećima, bankarskim institucijama i nebankarskim finansijskim institucijama, a smanjeno je kreditiranje vladinih institucija i ostalih sektora.\nKrediti odobreni pravnim licima ostvarili su rast za 348,8 miliona KM ili 4,7 posto, tako da iznose 7,8 milijardi KM, sa učešćem u ukupnim kreditima od 51,4 posto. Krediti dati stanovništvu imaju rast za iznos od 546,3 miliona KM ili 8 posto, sa učešćem u ukupnim kreditima od 48,6 posto i iznose 7,4 milijarde KM.\nUčešće NPL-a je smanjeno sa 8,5 posto na 7,6 posto, kao rezultat kreditnog rasta, aktivnosti na naplati i izvršenog otpisa.\nNovčana sredstva iznose 7,6 milijardi KM ili 31,6% ukupne aktive i veća su za jednu milijardu KM ili 15,9 posto u odnosu na kraj 2018. godine.\nUlaganja u vrijednosne papire sa 31.12.2019. godine iznose 1,5 milijardi KM, sa učešćem u aktivi od 6 posto i povećana su u odnosu na kraj 2018. godine za 11,6 posto.\nViše iz kategorije: « Top 5 najtraženijih zanimanja u doba pandemije koronavirusa\t5.maja kreće isplata penzija »\nObavještenje o odgađanju 16.Međunarodnog sajma privrede Tešanj 2020\nSkupština MZ Jelah jednoglasno protiv asfaltne baze\nIzvještaj CZ za 07.08.2020.godine\nRezultati istraživanja: Veliki procenat građana BiH ne želi se vakcinisati protiv koronavirusa\nNjemačka: Od subote obavezan test na COVID-19 pri povratku iz rizičnih zemalja\nDnevni COVID-19 bilten ZDK za 06.08.2020. godine


Usvojeni važni infrastrukturni planovi detaljne regulacije| Grad Beograd\nUsvojeni važni infrastrukturni planovi detaljne regulacije\nGlavni gradski urbanista Marko Stojčić ocenio je da su na današnjoj sednici Skupštine grada odbornici usvojili važne planove detaljne regulacije, među kojima su najznačajniji oni koji se tiču velikih infrastrukturnih projekata, poput budućeg transpotra otpadnih voda ka Velikom selu, proširenja kompleksa Veletržnice i izrade cevovoda koji će obezbediti kvalitetnije vodosnabdevanje.\n– Jedan od planova koje danas usvajamo tiče se šireg područja Bloka 9b ili Retenzije. Osim manjih planskih izmena imamo takvu situaciju da smo prvi put nakon više decenija uspeli da planskim dokumentom obezbedimo moguću legalizaciju za više od 150 porodica koje su tokom devedesetih godina dobile privremene dozvole i nisu do sada mogle da uđu u postupak ozakonjenja. Izmenom ove planske dokumentacije, veliki broj građana će moći da „dođe do svoje imovine” na legalan način i da se upiše u katastar – rekao je Stojčić.\nOn je napomenuo da je među odlukama koje će se danas naći na dnevnom redu jedna od najznačajnijih ona koja se tiče proširenja kompleksa Veletržnice, a koja će uskoro postati nacionalna veletržnica i na taj način obezbediti dodatnu finansijsku korist za Grad Beograd i Srbiju.\n– Namera je da se potpuno jasno definiše kompleks Veletržnice, kao i sve funkcije u okviru kompleksa. Tu su i dva važna infrastrukturna plana detaljne regulacije – Plan za KCS „Čukarica nova” kojim bi se u neposrednoj blizini „Gospodarske mehane” obezbedila sva potrebna infrastruktura za sve što je potrebno kako bi se otpadne vode sa gornjeg dela Banovog brda u budućnosti sprovele do fabrike za preradu otpadnih voda u Velikom selu. To je sve u okviru naše namere da „pokrijemo” čitav grad kanalizacionom mrežom, kao i prestanka ispuštanja otrpadnih voda u Savu i Dunav. Danas je na dnevnom redu i Plan detaljne regulacije za izradu cevovoda fi1.200 kojim bi se obezbedila pijaća voda za veliki deo Beograda. Tako će biti povezane fabrike vode na Bežaniji i Makišu, što će doprinetti kvalitetnijem vodosnabdevanju kako postojećih tako i budućih korisnika – zaključio je Stojčić.\nOdbornici su usvojili Odluku o izradi izmena i dopuna Plana detaljne rgeulacije za područja privredne zone „Auto-put” u Novom Beogradu, Zemunu i Surčinu – za blokove 42 i 48 u okviru Bloka 53, Odluku o izradi plana detaljne rgeulacije za izgradnju KCS „Čukarica – nova” sa potisnim vodom do prelivne građevine kod „Gospodarske mehane”, Odluku o izradi plana detaljne rgeulacije za igradnju cevovoda čiste vode duž ulica Nikole Dobrovića, Partizanske avijacije i Peđe Milosavljevića, Odluku o dopuni Odluke o izradi izmena i dopuna Plana detaljne regulacije dela Vračarskog platoa između ulica Katanićeve, Makenzijeve, Čuburske, unutrašnje granice parcela duž parne strane Šumatovačke, Braničevske, Rankeove, Nebojšine, Skerlićeve i Bore Stankovića, kao i Odluku o izradi plana detaljne regulacije za proširenje stambene zone u severoistočnoj zoni naselja Zuce.


Aleksa Balašević i gradonačelnik Novog Sada obišli nove prostorije Radio-amatera - Svet portal\nHome Aleksa Balašević i gradonačelnik Novog Sada obišli nove prostorije Radio-amatera\nAleksa Balašević i gradonačelnik Novog Sada obišli nove prostorije Radio-amatera\nAleksa Balašević posetio je u društvu gradonačelnika Novog Sada Miloša Vučevića, nove sređene prostorije kluba Radio-amatera glavnomg grada Vojvodine.\nPovod posete kluba je obeležavanje 90. godišnjice od njegovog osnivanja, ali i činjenica da su upravo radio-amateri tokom protekle nedelje veoma pomogli državi u vanrednim okolnosima i omogućili spasilačkim službama da još bolje i kvalitatnije učestvuju u evakuaciji i spasašavanju ugroženog stanovništva poplavama.\n“Radio-amateri su ljudi okupljeni oko istog hobija. Hobija koji edukuje članove u sferi nauke, radio komunikacije, elektronike, fizike, a koji promoviše i sport, kao i jednakost među ljudima. Pored svega, ovo je jedan od retkih hobija koji može da pomogne narodu i državi kada dođe do neke vanredne situacije. Članovi kluba su obučeni i licencirani da ostvare komunikaciju između dve taćke u bilo kojim uslovima, često pritom rizikujući i svoj život. Svoju efikasnost, veštinu i spremnost oni su pokazali naročito tokom bombardovanja 1999. godine, zemljotresa u Kraljevu, požara na Goliji, kao i sada tokom poplava. Radio klub Novi Sad i gradska uprava imaju razumevanja jedno za drugo, i klub je dobio veliku podršku gradonačelnika za dalji rad, posebno u sferi edukacije omladine, koji su svoje znanje i umeće potvrdili do sada i u raznim takmičenjima širom sveta gde su osvajali prva mesta. Nadamo se da će poverenje koje smo dokazali biti dugoročno i da ćemo imati još bolju saradnju sa gradskom upravom, pa i državom u budućnosti”, rekao je Živojin Petrović Žika iz kluba Radi-amatera Novog Sada.\n“Kada mi je prijatelj Živojin Petrović Žika predložio da obiđemo radio-amatere nisam odmah znao o čemu se tačno radi. Kada smo došli u njihovu bazu uveli su me u istoriju njihove veštine koja je više puta bila od izuzetnog značaja i pomoći našoj državi. Prošlo je već 15 godina od bombardovanja Srbije od strane NATO pakta, a tada su radio-amateri pokazali sve svoje prave veštine u vanrednim okolnostima. Pre mesec dana moji prijatelji i ja finansirali smo klub Radio-amatera Vojvodine kako bismo im pomogli da obnove svoju opremu. Nažalost, ubrzo nakon toga dogodila se velika tragedija, te je Srbija usled poplava podsećala na priče o legendarnoj Atlantidi. U ovoj kriznoj situaciji upravo Radio-amateri spasili su veliki broj ugroženih građana i ponovo nam pokazali koliki je značaj njihovog postojanja”, rekao je Aleksa Balašević i dodao: “Gradonačelnik Novog Sada Miloš Vučević mi je i ovog puta pomogao u mojim aktivnostima i došao danas da zajedno sa nama obiđe klub. Ovo je ujedno i prva poseta rukovodstva grada Novog Sada koje je obišlo klub Radio-amatera koji već 90 godina postoji u našem gradu i državi. Takođe, moji prijatelji preduzetnici su takođe mnogo pomogli i doprineli ovoj akciji. Bogdan Grba pomogao je oko finansiranja enterijera, a moj stari prijatelj Aleksandar Gajić pomogao je u opremanju novog kancelarijskog nameštaja, dok je Nenad Varga sa firmom njegove porodice okrečio i uredio ovaj prostor.”\n“Veoma mi je drago da smo još jednom pomogli našem gradu. Kada mi je Aleksa dao predlog da pomognemo radio-amaterima odmah sam pristao sa velikim oduševljenjem jer su oni uvek tu za nas kada se dogode najgore situacije, a njihov veliki značaj je i to što obučavaju mlade ljude o radio-amaterskoj veštini i usmeravaju ih na pravi i ispravni životni put”, rekao je Bogdan Grba.


► Dačić u Londonu: Postoje prepreke koje usporavaju procese u regionu\n09.07.2018 | 17:10h ► 18:37h London\nUčesnici današnjeg panela, među kojima su bili ministri spoljnih poslova Makedonije i Crne Gore, govorili su o vladavini prava, slobodi medija, uključivanju civilnog drustva u procese, posebno evropske, a Dačić je u uvodnom obraćanju istakao da je "Berlinski proces" u protekle četiri godine potvrdio da je potencijal saradnje u tom formatu, kao i u okviru "Zapadnolakanske šestorke", veoma širok.\n"Svako od nas u regionu ima svoj plan i dinamiku sprovođenja reformi, želeći da što više uključi sve aktere u društvu, pa i civilno društvo koji je njen veliki deo", izjavio je šef srpske diplomatije, saopštilo je Ministarstvo spoljnih poslova Srbije.\nOdgovarajući na pitanja učesnika panela, Dačić je ocenio da, "nažalost, nije sve u sprovođenju reformi, koje Srbija inače dosta uspešno sprovodi", već da postoje "i druge prepreke koje usporavaju procese u regionu, pa i evropske integracije".\nU saopštenju je navedeno i da je Dačić istakao da se "prošlost ne može menjati, ali da je sigurno da se budućnost može ispravljati kako bi bilo svima bolje".\n"Prevazilaženjem političkih problema u regionu, ekonomski i trgovinski odnosi, pa i ideja o Regionalnoj ekonomskoj zoni, će dovesti do rezultata, jer je to pravi put", kazao je Dačić.\nSrpski ministar je rekao da su mediji slobodni da pišu i pitaju šta ih zanima, "ali da se ne očekuje od vlada da im govore šta da pišu ili čak šta da ne pišu".\nU Londonu su za danas i sutra zakazani sastanci ministara spoljnih i unutrašnjih poslova u sklopu Petog samita Zapadnog Balkana u okviru Berlinskog procesa, a glavne teme su unapređenje ekonomske stabilnosti, bezbednosti i političke saradnje.\nBritanska premijerka Tereza Mej ugostiće sutra u Londonu premijere Albanije, Bosne i Hercegovine, Crne Gore, Kosova, Makedonije i Srbije na petom samitu u okviru Berlinskog procesa.\nDačić u Londonu razgovarao o perspektivi Zapadnog Balkana\nMinistar spoljnih poslova Srbije Ivica Dačić učestvovao je danas u Londonu na sastanku ministara spoljnih i unutrašnjih poslova u okviru Samita o Zapadnom Balkanu gde se razgovaralo o perspektivi Zapadnog Balkana mada su, kako je rekao, aktuelni problemi u samoj Evropskoj uniji (EU) i oko Unije bili uočljivi.\n"Videli smo danas da su problemi u samoj EU i oko EU veoma aktuelni i to sada baca drugu sliku na ovaj samit. Znao sam da nešto nije u redu čim se Boris Džonson nije pojavio celog dana", rekao je Dačić, navodi se u saopštenju Ministarstva spoljnih poslova Srbije.\nDačić je rekao da su ministri unutrašnjih i spoljnih poslova održali razgovore kako je predviđeno, a oni su prošli u dobroj atmosferi, umesto Borisa Džonsona, njihovu sesiju je vodio Alan Dankan, britanski ministar za Evropu i Ameriku.\n"Razgovarali smo na uobičajen način o perspektivi Zapadnog Balkana, njegovoj evropskoj perspektivi, projektima, o rešavanju bilateralnih pitanja mirnim putem, potrebi da se prevaziđu problemi iz prošlosti. Što se tiče formalnog dela i zaključaka sve je završeno u korektnoj atmosferi", rekao je nakon sastanka u Londonu šef srpske diplomatije, prenosi se u saopštenju.\nBritanski ministar spoljnih poslova Boris Džonson podneo je ranije danas ostavku na tu funkciju usred rastuće političke krize u toj zemlji oko strategije za Bregzit. Prethodno je ostavku podneo i ministar za Bregzit Dejvid Dejvis.


Hrvatska ne može biti oslobođena carinskih barijera jer je izašla iz CEFTA\nNaslovnica Balkan Hrvatska Hrvatska ne može biti oslobođena carinskih barijera jer je izašla iz CEFTA\nHrvatska – U organizaciji Vanjskotrgovinske komore (VTK) BiH u Sarajevu se danas održava Forum privrednih komora CEFTA 2006.\nPredsjednik VTKBiH Ahmet Egrlić izjavio je da će na Forumu, između ostalog, biti govora o četiri komisije iz regiona CEFTA-e: poljoprivreda, tehničke i necarinske barijere u trgovini, carinska pravila porijekla i trgovina uslugama.\n“Danas i sutra ćemo na stručnom nivou pripremiti za ministarski nivo sve stavove i eventualne prijedloge za poboljšanje odnosa i rješavanje problema, ukoliko ih ima, kako bi što bolje zaštitili interese članica CEFTA-e”, rekao je Egrlić.\nIstakao je da VTKBiH u potpunosti podržava pregovorački tim Bosne i Hercegovine u nastojanju da ne dozvoli Republici Hrvatskoj da bude oslobođena carinskih barijera, budući da je izašla iz regiona CEFTA-e i postala članicom Evropske unije.\n“Hrvatska ne može biti u situaciji da na nelojalan način naruši stanje u regionu CEFTA-e”, potcrtao je Egrlić.\nPredstavnik Privredne komore Srbije Zoran Bojović kazao je da će delegacije komora danas razmotriti sva pitanja od zajedničkog interesa i utvrditi prostor za daljnje unaprjeđenje saradnje.\nPo njegovim riječima, tog prostora ima dosta i izuzetno je važno zajednički nastupati na trećim tržištima i pokušati uskladiti napore za zajednički napredak svih članica CEFTA-e.\nUpitan za stav Srbije o zahtjevu Hrvatske za ostanak u CEFTA-i, Bojović je rekao da Hrvatska više nije članica tog sporazuma, već Evropske unije.\n“Međutim, Srbija će te zahtjeve razmotriti kako bi utvridila da li su neki od njih opravdani i nakon toga donijeti zaključke koji će omogućiti i Srbiji i Hrvatskoj i CEFTA regionu da napreduje punim kapacitetom u datim uslovima”, pojasnio je Bojović.\nForum je organiziran kao uvodni događaj u manifestaciju CEFTA Sedmica 2013., koju organizira Bosna i Hercegovina kao predsjedavajuća CEFTA-e 2006., a koja će od 18. do 20. novembra biti održana u Sarajevu.


Igrom do pravilnog psiho-motornog razvoja Vaše dece - Sportske vesti - Savremenisport.com\nNaslovna :: Sportske vesti ::\tIgrom do pravilnog psiho-motornog razvoja Vaše dece\nIgrom do pravilnog psiho-motornog razvoja Vaše dece\nSvedoci smo da savremeni način življenja i životno okruženje negativno utiču na pravilan razvoj dece. Manjak slobodnog vremena roditelja koje bi kvalitetno posvetili deci, naglašen zaštitnički stav, razvoj tehnologije, nedostatak prirodnog okruženja i neodgovarajući statički položaji uskraćuju deci zadovoljenje nekih od osnovnih životnih potreba, među kojima su potreba za igrom i kretanjem.\nTakvo stanje može izazvati različite fizičke i psihološke posledice kod dece. Većinu roditelja muči ova problematika, ali iz različitih razloga nisu u mogućnosti da deci organizuju kvalitetnu fizičku aktivnost.\nUpravo tu na scenu stupa školica Korektiva čiji se prevashodni ciljevi ogledaju u podsticanju harmoničnog i pravilnog razvoja dece, prevenciji i korekciji deformiteta i stvaranju širokog fonda motoričkog znanja kod dece.\nŠkolica korektiva pruža deci, uzrasta od 3 do 8 godina starosti, širok spektar kretnji u kojima se dominantno stimulišu mišići koji su direktno odgovorni za formiranje pravilnog držanja tela. Time kroz igru i na zabavan način decu podstičemo na samostalan pravilan razvoj kroz koji će sticati motorička znanja i iskustva koja će im koristiti u daljem procesu odrastanja. U suštini školica Korektiva pruža kretne aktivnosti koje su direktno usmerene na svestrani motorički razvoj i primenjuje ih u onom trenutku kada postoji povećana osetljivost na razvoj određenih sposobnosti.\nSvaki čas vežbanja u školici Korektiva, kako tematski tako i korektivni nadahnut je pričom i animatorskim sposobnostima trenera što daje podsticaj deci da vođene nagonom za igrom i istraživanjem aktivno učestvuju u svakom trenutku, ne primećujući razliku između igre i vežbanja.\nPružanjem adekvatnih uslova i građenjem podsticajne sredine na zanimljiv način deci pružamo mogućnost da se upoznaju sa različitim motoričkim veštinama, oblicima kretanja, sportskim tehnikama i raznovrsnim aktivnostima koje kod dece izazivaju mnogobrojne senzacije koje su od presudnog značaja za pravilan psiho-motorni razvoj.\nS druge strane, rad u manjim grupama daje mogućnost boljeg međusobnog upoznavanja dece i zajedničke saradnje na rešavanju zadatih problema kroz koju deca osećaju pripadnost grupi, uče se timskom radu, toleranciji i socijalizaciji uopšteno. Trenerima takvi uslovi omogućavaju da posvete pažnju svakom detetu ponaosob i pomognu onoliko koliko je potrebno da dete problem reši korišćenjem sopstvenih sposobnosti. Takav način rada doprinosi detetovom samopouzdanju što je od izuzetnog značaja za napredovanje do zajedničkog cilja, zdravog i sposobnog deteta.\nO školici Korektiva\nKorektiva je školica motoričkih veština, a sport je zastupljen u onolikoj meri koliko nam uzrasne karakteristike dece to dozvoljavaju. Mimo sportskih aktivnosti deci se na časovima pruža mogućnost da učestvuju u različitim tematskim edukativnim časovima i radionicama gde će imati slobodu u rukovanju mnoštvom sitnih i nesvakidašnjih rekvizita (prilagođenih njihovom uzrastu) kojima će razvijati finu motoriku i učiti se odmerenosti i preciznosti pokreta, na šta se nadovezuje pažnja, usredsređenost i širok dijapazon misaonih sposobnosti.\nŠkolica Korektiva treninge održava na tri lokacije u Beogradu:\nNovi Beograd, Gramšijeva 5;\nŽeleznik, Stevana Filipovića 2 V;\nBoljevci, Braće Kokar 5.\nKontakt telefon: 064/30-23-561\nDatum: 31.08.2016. Autor: Vladan Veljović


Život nije samo Banjaluka, Mostar i Sarajevo: Postoje opštine u BiH koje ostvaruju prihode od više stotina miliona maraka - BUKA Magazin\nPiše: Elvir Padalović / Objavljeno: 13.03.2018. u 10:41h\nPostoje u BiH drugačije i uspješne sredine...\n„Ja ću ovom prilikom najaviti da sljedeće sedmice imamo potpisivanje sporazuma o finansiranju mosta koji će se graditi ovdje u blizini Gradiške. Nadamo se da će taj most kada bude izgrađen doprinijeti unapređenju i jačanju ekonomskih aktivnosti i investicija, i ubrzati i pojednostaviti protok ljudi i robe, ali prije svega unaprijediti kontakte između ljudi", najavio je Specijalni predstavnik.\nPrilikom posjete Gradišci, Vigemark se sastao sa predstavnicima nevladine organizacije "Most", koja se između ostalih aktivnosti bavi društvenim preduzetništvom. "Radi se o jednoj izuzetno zanimljivoj organizaciji. To su ljudi koji preuzimaju inicijativu, preuzimaju stvari u svoje ruke, ne čekaju nekog drugog da im osigura finansiranje i navodim ih kao jedan lijep primjer nečega što svi trebaju razumjeti, a to je da ne možemo mi kao EU doći i popunjavati sve rupe, bilo da je riječ u rupama u finansiranju ili nekim drugim potrebama, već da morate preuzeti stvari u svoje ruke. U Gradišci je bilo ohrabrujuće da vidim mlade ali i nešto starije koji preuzimaju inicijative, preuzimaju stvari u svoje ruke, naročito u okolnostima kada sve više mladih ljudi odlazi iz zemlje“ rekao je Vigemark.\n„Mislim da je lokalna uprava Gradiška prepoznata od Evropske unije i UNDP-ja da smo spremni za saradnju, da baštinimo tekovine Evropske unije i da smo spremni u svom radu da prihvatimo nove principe i nove oblike organizovanja i rada i nove sadržaje kako bi što prije prišli EU“, rekao je Zoran Adžić.


Festival filmske režije LIFFE Leskovac : Južne vesti\nFestival filmske režije LIFFE Leskovac\nZa 12 projekata Leskovački kulturni centar od Ministarstva kulture dobio više od 10,5 miliona dinara\n09:15, 13. 5. 2022.\nLeskovac će ove godine po 15. put biti organizator Leskovačkog internacionalnog festivala filmske režije ”LIFFE”, a Ministarstvo kulture i informisanja će jedan od najznačajnih filmskih festivala u regionu podržati sa 2,1 miliona dinara, dok će laureat nagrade ”Živojin Žika Pavlović” od resornog ministarstva dobiti 500.000 dinara.\n09:01, 12. 9. 2021.\nProjekcija filma Nebesa Srđana Dragojevića otvoriće ovogodišnji 14. Internacionalni festival filmske režije - LIFFE u Narodnom pozorištu Leskovac u četvrtak, 16. septembra od 19 sati, najavljuju organizatori. Do 21. septembra u Narodnom pozorištu, Leskovačkom kulturnom centru i na onlajn platformi biće prikazano dvadesetak filmova samo u takmičarskom delu programa, a posetioce očekuju i projekcije studentskih filmova, promocije knjiga i tribine.\nGoran Marković dobitnik nagrade "Živojin Žika Pavlović" festivala LIFFE u Leskovcu\n13:39, 9. 9. 2021.\nOvogodišnji laureat nagrade “Živojin Žika Pavlović”, koju Internacionalni festival filmske režije - LIFFE u Leskovcu dodeljuje za afirmaciju regionalne filmske umetnosti u svetu, je reditelj, scenarista i dramski pisan Goran Marković. Njemu će priznanje biti uručeno u okviru 14. festivala koji se održava od 16. do 21. septembra.\nSvečanim potpisivanjem Memoranduma u beogradskoj "Kombank" areni, Leskovački internacionalni festival filmske režije "LIFFE" zvanično je uvršten među najprestižnije i najposećenije festivale od nacionalnog značaja. Kako bi uspostavili što bolju saradnju između najvećih festivala posvećenih sedmoj umetnosti, osnovana je i Asocijacija filmskih festivala Srbije.\nGran-pri leskovačkog festivala reditelju Srdanu Goluboviću za film "Otac"\n08:07, 30. 9. 2020.\nZa najbolju režiju na 13. Leskovačkom internacionalnom festivalu filmske režije nagrađen je Srdan Golubović za ostvarenje "Otac", odlučio je jednoglasno žiri. Druga nagrada "Živojin Žika Pavlović" pripala je reditelju Mladenu Đorđeviću za film "Sumrak u bečkom haustoru", a treća Marku Đorđeviću za "Moj jutarnji smeh". Dodeljena su i priznanja najbolju mušku i žensku ulogu, kao i u kategoriji nezavisnog filma.\nTrećeg dana leskovačkog internacionalnog festivala filmske režije LIFFE, publika će moći premijerno da pogleda u Narodnom pozorištu film Koncentriši se, baba , dok će se u bioskopu Leksovačkog kulturnog centra prikazati film Moj jutarnji smeh .\n22:54, 25. 9. 2020.\nTrinaesti po redu Leskovački internacionalni festival filmske režije LIFFE, koji će trajati do utorka, 29. septembra, otvoren je večeras u Narodnom pozorištu Leskovac filmom Darka Bajića “Ime naroda” o jednom od najznačajnih srpskih političara u Austrougarskoj druge polovine 19. veka. Ovogodišnji lauerat nagrade “Živojin Žika Pavlović” je reditelj Goran Paskaljević koji je preminuo u Parizu u 74. godini života.\n19:25, 22. 9. 2020.\nPremijere 2 srpska i projekcije 13 filmova u takmičarskom delu trinaestog Međunarodnog festivala filmske režije LIFFE u Leskovcu biće održane u Narodnom pozorištu, Leskovačkom kulturnom centru i na onlajn platformi, navodi se na sajtu festivala. Sa ovogodišnjeg repertoara organizatori preporučuju filmove “Sumrak u bečkom haustoru”, “S one strane” i “Moj jutarnji smeh”.\nPremijera filma "Koncentriši se, baba" na leskovačkom LIFFE festivalu\n13:39, 18. 9. 2020.\nFilm Koncentriši se, baba prati poslednje dane starije žene Marije u predratno stanje u Sarajevu, čiji lik odigrala je Mira Banjac, a svoje prvo prikazivanje pred srpskom publikom imaće na Leskovačkom internacionalnom festivalu filmske režije LIFFE. Projekcija filma za koji je režiju i scenario odradio Pjer Žalica, dodaju, zakazana je za 27. septembar u 19 sati u Narodnom pozorištu Leskovac.\nGoranu Paskaljeviću nagrada leskovačkog festivala LIFFE\n13:12, 2. 9. 2020.\nNagradu za afirmaciju regionalne filmske umetnosti u svetu po oceni žirija Leskovačkog internacionalnog festivala filmske režije LIFFE, ove godine zaslužio je proslavljeni srpski reditelj Goran Paskaljević. Njemu će nagrada koja nosi naziv Živojina Žike Pavlovića biti uručena na svečanoj ceremoniji otvaranja festivala 25. septembra.


Festival izvornih pesama Prvi ton u Rakovici - Dan u Beogradu\nNaslovna » Izlasci » Festivali » Festival izvornih pesama Prvi ton u Rakovici\nFestival izvornih pesama Prvi ton\nAh Neša 7. novembar 2018. Festivali Postavite komentar\nU Centru za kulturu i obrazovanje Rakovica, 3. i 4. decembra biće održan takmičarski festival izvorne pesme Prvi ton.\nManifestacija se organizuje sa ciljem očuvanja i negovanja izvorne, narodne srpske pesme.\nRaspisana je audicija na kojoj mogu da učestvuju svi vokalni solisti stariji od 16 godina. Audicija će biti organizovana za izbor prvog radijskog glasa Srbije u pevanju narodnih pesama gradskog tipa epohe Vlastimira Pavlovića Carevca i za izbor prvog tradicionalnog glasa Srbije u izvornom narodnom pevanju (solisti, dueti i pevačke grupe).\nAudicija će se održati u Centru za kulturu i obrazovanje Rakovica (Miška Kranjca 7) 16. novembra od 14.00 i 17. novembra od 12.00. Više informacija saznajte na 011/3582-493.\nZa učešće na festivalu Prvi ton biće izabrano deset izvođača u izvođenju tradicionalnog izvornog pevanja koji će se takmičiti prvog dana, 3. decembra, i deset izvođača u izvođenju narodnih pesama gradskog tipa epohe Vlastimira Pavlovića Carevca koji će se takmičiti 4. decembra uz pratnju narodnog orkestra Ljubiše Pavkovića.\nPobednika muzičkog festivala Prvi ton izabraće stručni žiri, a za osvojena prva mesta pobednici u oba muzička pravca dobijaju povelju, statuetu festivala Prvi ton, kao i prigodne nagrade.\nPobednik festivala će imati priliku da neke od kompozicija snimi u studiju i objavi svoj album u saradnji sa CZKO Rakovica. (danubeogradu.rs)\nTagoviczko rakovica festivali izlasci izvorne pesme jesen u beogradu prvi ton\nPrethodni Kinoteka – repertoari za novembar 2018.\nSledeći Predstava „Motori“ u beogradskim opštinama


„Gulini dani“ od 25. do 31. marta u Petrovcu na Mlavi - Repertoar Gulinih dana 2019 • Poportal\n„Gulini dani“ od 25. do 31. marta u Petrovcu na Mlavi – Repertoar Gulinih dana 2019\nU Petrovcu na Mlavi 25. marta počinje jubilarni, deseti pozorišni festival „Gulini dani“, koji se održava u organizaciji Kulturno-prosvetnog centra i pozorišta „Bata Bulić“, pod pokroviteljstvom opštine.\nOrganizacioni odbor desetog jubilarnog pozorišnog festivala „Gulini dani“ koji je posvećen Dragoljubu Milosavljeviću Guli, poznatom pozorišnom i televizijskom glumcu koji je rođen u gradu na Mlavi, doneo je odluku o ovogodišnjem repertoaru festivala.\nPrve večeri nastupaju domaćini pozorište “Bata Bulić”, a poslednje glumci Narodnog pozorišta iz Beograda. U organizaciji Kulturno prosvetnog centra i pozorišta „Bata Bulić“ iz Petrovca, a pod pokroviteljstvom opštine, na ovogodišnjem festivalu od 25.marta biće izvedeno sedam predstava.\nFestival će otvoriti domaćin, pozorište „Bata Bulić“ premijerom predstave „Sumnjivo lice“, koju je po tekstu Branislava Nušića režirao Miloš Jagodić.\nNakon toga, publika će moći da pogleda nastup “Draf teatra” iz Tuzle, republika Bosna i Hercegovina, sa predstavom “Evropejci” po tekstu Miroljuba Nedovića, a u režiji Dragana Stajića.\nTreće večeri na repertoaru je predstava pozorišta “Janko Veselinović” iz Bogatića “Policajci” u režiji Ivana Tomaševića. Amatersko pozorište Kovin nastupa četvrtog dana smotre sa predstavom “Hamlet u selu Mrduša Donja” po tekstu Ive Brešana, a u režiji Jovana Grujića. Pete večeri smotre gostuju glumci Gradskog pozorišta Jagodina koji će izvesti komad “Pidžama za šestoro” po tekstu Marka Kamoletija, a u režiji Velimira Mitrovića.\nPredposlednje dana festival publici će se predstaviti glumci Centra za kulturu Berane predstavom “Ne mogu da platim i neću da platim” po tekstu Žorža Fejdoa, a u režiji Gorana Bjelanovića.\nPoslednje večeri festivala glumci Narodnog pozorišta iz Beograda predstaviće se predstavom “Frenki i Džoni” koju je režirala Tea Pukarić po tekstu Terensa Mek Nelija.\nFestival će se i ove godine održati u organizaciji Kulturno prosvetnog centra i pozorišta „Bata Bulić“, a pod pokroviteljstvom opštine Petrovac na Mlavi.\nZatvor zbog pronevere preko pet miliona dinara\nKrivična prijava protiv tridesettrogodišnjeg muškarca iz okoline Petrovca na Mlavi – Neovlašćeno držanje opojnih droga\n150 godina Crkve „Svetog Vaznesenja Gospodnjeg“ u Petrovcu na Mlavi\n15/08/2019 15/08/2019 P.Radovanović\n02/07/2019 02/07/2019 P.Radovanović\n23/11/2019 23/11/2019 P.Radovanović


FurniDigit: Poziv bh. kompanijama iz sektora namještaja za učešće u projektu\nPoslovnePoslovne vijestiFurniDigit: Poziv bh. kompanijama iz sektora namještaja za učešće u projektu\nFurniDigit – Razvoj digitalne promocije kompanija iz sektora namještaja BiH na međunarodnom tržištu uz podršku bh. dijaspore je naziv početka projekta kojeg objavljuje Vanjskotrgovinska komora Bosne i Hercegovine\nProjekat se realizira uz potporu projekta Dijaspora za razvoj (D4D) koji je projekat Ministarstva za ljudska prava i izbjeglice BiH i Vlade Švicarske, u partnerstvu sa UNDP BiH i IOM BiH.\nVTK BiH ima višegodišnje pozitivno iskustvo u saradnji sa pomenutim časopisom u kojem je i prethodnih godina, za vrijeme izlaganja bh. firmi na sajmu Imm Cologne, reklamirala izlagače na grupnom štandu Bosne i Hercegovine, kao i zainteresirane kompanije iz BiH koje su izlagale samostalno (na vlastitim štandovima).\nIako iduće godine zbog pandemije neće biti podrške u vidu nastupa na grupnom štandu na sajmu Imm Cologne (20-23. januar 2021.), kroz nastavak saradnje sa magazinom Wohnkultur omogućit ćemo reklamiranje bh. firmi na sličan način kao i prethodnih godina, uoči i na samom sajmu Imm 2021.\n“Pozivamo Vas da izrazite interes za učešće u projektu FurniDigit, tj. za reklamiranje sadržaja o Vašoj kompaniji u časopisu Wohnkultur, prijavom putem e-maila na adresu: lejla.mededovic@komorabih.ba”, kazali su.\nU prilogu vašeg maila, dostavite sljedeće:\nS obzirom na ograničen broj firmi koje se mogu reklamirati u brošuri, kompanije koje se ranije prijave i dostave kompletne tražene podatke, imaju prednost kod izbora (’first come – first serve’). –


GRAD ULAŽE U PRIMARNU ZDRAVSTVENU ZAŠTITU NOVOSAĐANA | Najnovije vesti - Srbija danas\n12.12.2018. • 18:35 Srbija Danas\nZahvaljujući ulaganju Grada Novog Sada objekat ''Jovan Jovanović Zmaj'' Doma zdravlja Novi Sad dobio je novu, savremenu medicinsku opremu\nU cilju unapređivanja kapaciteta primarne zdravstvene zaštite Novosađana, putem resorne gradske uprave nabavljeni su ultrazvučni aparat za RTG dijagnostiku, digitalni mamograf, stomatološka stolica, aparat za OPT telerendgen sa laserskim medicinskim štampačem, kao i pet vozila za Službu kućnog lečenja. Gradonačelnik Novog Sada Miloš Vučević posetio je taj objekat i tom prilikom naglasio da je Dom zdravlja Novi Sad jedna od najbolje opremljenih ustanova primarne zdravstvene zaštite u Srbiji.\n- Vrednost ove opreme je oko 40 miliona dinara, a sve radimo kako bi zaposleni imali što bolje uslove za rad na zdravstvenoj zaštiti građana. Akcenat uvek stavljamo na preventivne preglede i Dom zdravlja je konačno dobio mamograf prvoklasnog kvaliteta koji košta 20 miliona dinara. Nastavljamo da podržavamo kapitalne projekte Doma zdravlja, a za sledeću godinu spremamo projektovanje novog objekta na Adicama. Dom zdravlja treba da isporuči projekat u prvoj polovini naredne godine, a mi smo spremni da, rebalansom budžeta, u drugoj polovini 2019. obezbedimo sredstva za njegovu izgradnju.\nNamera nam je da se otvori ambulanta i na Sajlovu i da primarna zdravstvena zaštita bude što pristupačnija. Projekat kompletne rekonstrukcije objekta ''Liman'' je u finalnoj fazi, a realizuje se preko Kancelarije za upravljanje javnim projektima. To je investicija reda veličine 400 miliona dinara, i tako nešto nije urađeno 40 godina. Takođe spremni smo da projekat rekonstrukcije i nadogradnje objekta na Novom naselju takođe kandidujemo kod Kancelarije za upravljanje javnim projektima – naglasio je Miloš Vučević.\nPrema rečima direktora Doma zdravlja prim. dr Veselina Bojata nabavljena oprema je premijum klase i doprineće podizanju kvaliteta zdravstvenih usluga. On je takođe naglasio da je prvi put urađena detaljna analiza objekata Doma zdravlja, te da normativi predviđaju da Adice treba da dobiju objekat površine od oko 1.000 kvadrata, za šta je već urađen elaborat.\nKako je rekao, Dom zdravlja vodi računa i o edukaciji i stvaranju stručnog kadra, pa je preko 30 mladih ljudi na specijalizaciji u toj ustanovi, a primljeni su i novi lekari koji su fakultet završili sa prosečnom ocenom preko 9.\nZdravlje na prvom mestu u Staroj Pazovi (VIDEO)\nTagovi: Miloš Vučević, Novi Sad, Grad Novi Sad, Dom zdravlja Novi Sad


Jedini KRIMINAL KOJI CVETA u doba korone - ZELENAŠTVO\nU prvih šest meseci ove godine, što je vreme karantina zbog koronavirusa, stopa zelenaštva u Italiji je poraslo za skoro 10 odsto u odnosu na isti period prošle godine i to je jedini organizovani kriminal koji beleži porast u odnosu na prošlu godinu.\nProvale, krađe, razbojništva, iznuđivanje, ubistva…sve je to značajno smanjeno u ovih nekoliko meseci od kako se Italija i svet bore protiv COVID-19, izuzev potrebe za gotovinom, što mnoge ljude tera da se obrate zelenašima.\nOvo je vreme kovid ekonomije, a to je sve ono što u vanrednoj situaciji omogućava enormno bogaćenje jednih, a i siromašenje većine. U vanrednim situacijama kontrola je slabija, pažnja vlasti i javnosti je usmerena na rešavanje hitnih problema, a organizovani kriminal ne propusta priliku da zaradi, piše “La Republika”.\n“Što više banke zatežu i komplikuju odobravanje kredita, to se ljudi u očaju lakše zadužuju kod zelenaša koji znaju da kada ljudima gori kuća, nema se za hleb ili je dete u pitanju, lako pristaju na sve uslove, pa i one koji će ih odvesti u propast”, konstatuje list.\nPingback: Jedini KRIMINAL KOJI CVETA u doba korone – ZELENAŠTVO - biznis24.rs


KAKAV FEDERER?!Kako će Švajcarac ovo podneti?! Od neočekivane osobe stigla POTVRDA NOVAKOVOG KVALITETA – Ekskluzivne Vesti\nHome/SPORT/KAKAV FEDERER?!Kako će Švajcarac ovo podneti?! Od neočekivane osobe stigla POTVRDA NOVAKOVOG KVALITETA\nAutor 9 априла, 2019\tSPORT Leave a comment 313 Views\nVodeći teniser na ATP listi Novak Đoković uvek će biti teži i mučniji rival za Rafaela Nadala prema rečima Tonija Nadala, strica „bika sa Majorke“.\nOn je u intervjuu za „El Konfidensijal“ pričao o rivalstvu velike trojke, ali, za njega je Srbin ispred Švajcarca.\n– Najkomplikovaniji je bio Đoković, makar za mene. Uvek sam osećao da, kada igra dobro, veoma je teško pobediti ga, više nego Federera – rekao je Toni, podsećajući na činjenicu da Rafa ima skor od 25 pobeda i 28 poraza protiv Novaka, a 23-15 sa Rodžerom.\n– Radio je sve kako treba, bio sposoban da napada i da se brani na jako visokom nivou, a uz to je veliki takmičar. Želeo sam maksimum od Rafe, pogotovo kada je 2017. dobio sva četiri meča protiv Federera, prijala mu je taktika kojom se vodio i to je bilo sjajno.\nToni otkriva da Nadal radi doslovno sve kako bi ostao u formi, uprkos povredama koje prete da mu ranije okončaju karijeru nego što je planirao.\n– Ne mislim da se mnogo povređivao kroz karijeru, lako je pričati… Primera radi, Endi Marej je imao dosta problema u poslednje vreme i njegova igra nije bila toliko „umarajuća“. Nekada se ljudi jednostavno naviknu da pričaju o tome – rekao je Toni Nadal.\nTags FEDERER KVALITET OSOBA\nPrevious NOVO POVEĆANJE PENZIJA! Dobiće ga 1,7 miliona penzionera, otkrivamo kada i koliko novca!\nNext MAKEDONSKI MINISTAR ŠOKIRAO: I mi smo pomogli da se bombarduje Srbija!


Dom zdravlja Šabac obeležio Svetski dan borbe protiv dijabetesa – Podrinske\nDom zdravlja Šabac obeležio Svetski dan borbe protiv dijabetesa\nNizom aktivnosti Dom zdravlja Šabac obeležio je 14. novembar, Svetski dan borbe protiv šećerne bolesti. U saradnji sa JKP „Vodovod“ Šabac organizovano je merenje šećera u krvi i krvnog pritiska zaposlenima a u Visokoj medicinskoj i poslovno tehnološkoj školi strukovnih studija studentima i profesorima škole (saradnja sa ZZJZ Šabac), dok su ispred Stare robne kuće, zahvaljujući saradnji sa Udruženjem za borbu protiv dijabetesa Šabac, prolaznici imali tu mogućnost.\n-Ovo je simbolično obeležavanje i želja udruženja i Doma zdravlja da se laičkoj javnosti ukaže na zaista ozbiljan i sve prisutniji problem u našoj sredini i uopšte, jer u svetu ne postoji mesto gde dijabetes nije u ekspanziji- negde više, negde manje. U Srbiji od dijabetesa zvanično boluje oko 650- 700 hiljada ljudi, ali je mnogo onih koji ne znaju da su oboleli. Podaci za Mačvanski okrug nisu ažurni, ali nezvanično, oko šest hiljada ljudi ima ovu bolest- rekao je predsednik Udruženja za borbu protiv dijabetesa Šabac Slobodan Bogunović.\nOn je preporučio da se osobe koje imaju pojačano mokrenje, pojaćanu žeđ i apetit, a istovemeno gube telesnu težinu, obrate lekaru ili u najbližoj apoteci izmere nivo šećera u krvi, kako bi ustanovili da li je veći od dozvoljenog.\n-Ne možemo da utičemo na genetiku, starost, pol, ali možemo da se pravilnije hranimo, da manje jedemo fabrikovanu i prerađenu i ne jedemo brzu hranu, izbegavamo gazirana pića i preslatke kolače, kao i prejedanje. Postoji podatak da se na slavama za obrok unese do pet hiljada kalorija, nakon čega se organizam danima bori da prevaziđe taj problem- istakao je on i dodao da je povećana fizička aktivnost, naročito pešačenje, najbolja preventiva, te da bi idealno bilo svaki dan pešačiti između pet i sedam kilometara.\nPešačenje, uveren je, zamenjuje deset lekova i to je način na koji možemo da poboljšamo svoje zdravlje.\nU okviru obeležavanja Svetskog dana borbe protiv dijebetesa, u Savetovalištu za dijabetes održano je i predavanje „Značaj samokontrole dijabetesa“.


Sa proslave četvrt veka „Lokal presa“: Mladi u fokusu - KruševacGrad\nTrodnevnom svečanom Skupštinom, Asocijacija nezavisnih lokalnih medija kojoj pripadaju i novine GRAD i portal kruševacgrad, nedavno je obeležila četvrt veka rada na podršci i razvoju lokalne medijske scene u Srbiji. Održani su okrugli sto o održivosti lokalnih medija i podršci povećanju sadržaja za mlade, na LP bazaru predstavljeni aktuelni projekti, a na svečanoj sednici Skupštine koju su vodili mladi polaznici Letnje novinarske škole, preko zum platforme u rad sednice uključili su se i gosti i saradnici Lokal presa iz inostranstva\nSkupština Udruženja otvorena je okruglim stolom o održivost lokalnih medija u uslovima pandemije kovid 19. Tokom debate, u kojoj su učestvovali predstavnici lokalnih medija, članica PU „Lokal pres“, ukazano je na nekoliko problema koji su s pojavili u procesu projektnog sufinansiranja na lokalu u uslovima pandemije. Prisutni su se saglasili da udruženje i dalje treba aktivno da radi na unapredjenju procesa projektnog sufinansiranja zajedno sa ostalim članovima medijske koalicije. Pored toga, zbog sve češćih problema sa autorskim pravima na fotografije, predloženo je da PU „Lokal pres“ formira zajedničku bazu fotografija koje će moći da koriste članice udruženja.\nSvečanu sednicu Skupštine Lokal presa vodili su mladi koji su poslednjih nekoliko godina učesnici Letnje novinarske škole, projekta koji ova asocijacija sprovodi u saradnji sa Dojče Vele Akademijom. Pored predstavnika medija članica Asocijacije i i gostiju, Skupštini su se preko zum platforme pridružili i gosti iz zemlje i inostranstva – Gordana Janković, misija OSCE, Gordana Svirac, samostalna medijska konsultantkinja iz Toronta, Milica Pešić, izvršna direktorka MDI, Borka Rudić, generalna sekretarka udruženja BH novinari, te Klaus Daman, predstavnik DNJ Akademije.\nNatalija Bratuljević je kao predstavnica organizacije Free press unlimited govorila o zajedničkom projektu ove organizacije i „Lokal presa“ – Lokal pres lab, usmerenom na razvoj lokalnih medija. Podsetimo, reč je o prijektu unapredjenja komunikacije sa publikom u kome je učestvovala i naša medijska kuća.\nNa Lokal pres bazaru članstvo i gosti mogli su da se upoznaju sa aktivnostima udruženja vezanim za razvoj lokalnih medija i medijske pismenosti na lokalu, te pravnu pomoć za lokalne medije. U okviru bazara predstavljeni su projekti „LP Lab“, „Young Media“, „Mladi“, „ZA sadržaje za mlade“, te „Kvalitetno informisanje na lokalu i održivi lokalni mediji“.\nPoslednji dan obeležavanja godišnjice Udruženja bio je rezervisan za predstavljanje zagovaračke inicijative „ZA sadržaje za mlade“ koji sprovodi PU „Lokal pres“. Okruglom stolu čija je centralna tema bila podrška medijskim sadržajima za mlade u lokalnim srednima pridružili su se i predstavnici gradova i opština, kao i kancelarija za mlade iz Kraljeva, Čačka, Sremske Mitrovice, Vrnjačke Banje i Raške.\nNagrada “Pavle Ćirović mladom fotoreporteru\nUpravni obor Lokal presa odlučio je da na 25. rodjendan asocijacije tradicionalna godišnja nagrada “Pavle Ćirović” pripadne mladom fotoreporteru Nikoli Petroviću iz Kraljeva, jednom od polaznika Lokal presovih radionica za mlade. Ova nagrada ustanovljena je pre 15 godina u znak sećanja na nekadašnjeg direktora kragujevačkog nedeljnika “Svetlost” i idejnog tvorca i osnivača asocijacije „Lokal pres“.\n“Za sadržaje za mlade” govore mladi Lokal pres je započeo zagovaračku inicijativu da se u lokalnim medijima poveća broj sadržaja za mlade. Na LP bazaru predstavili su je mladi polaznici Lokal presovih radionica kojima je realizacija ove inicijtive i poverena. –\n– Naš cilj je da stvorimo svest kod mladih da oni mogu da menjaju stvari i da ih naučimo da pitaju, da traže, da se bore za to što oni smatraju da je ispravno -objašnjava za GRAD Jovana Jović, liderka kampanje za sadržaje za mlade, inače brucoškinja na FON.\n– Svesni da nema dovoljno sadržaja za mlade i da su oni koji postoje u većini nekvalitetni, želimo da u narednih godinu dana udjemo u lokalne samouprave i podstaknemo ih da stvore što više prostora za mlade. Hoće li to biti tako da se stvore neke male omladinske redakcije unutar lokalnih medija ili radionice medijske pismenosti, neka vrsta prakse… u suštini sve što mladi dobiju kao novo iskustvo, to je odlično za njihovu medijsku pismenost kasnije.\nJovana podseća i da je analiza koju je LP sproveo u deset gradova i opština, pokazala da je u prethodne dve godine kroz konkurse za sufinansiranje medijskih projekata samo 5,67 odsto sredstava izdvojeno za sadržaje za mlade, što iznosi oko 150 hiljada dinara u proseku.\n– Imamo peticiju na internetu gde bilo ko može da potpiše da se zalaže za našu kampanju. Za sada imamo oko 250 potpisa, dosta nam se ljudi javlja koji žele ne samo da potpišu već i da učestvuju i to iz drugih gradova, ne samo iz ovih deset, tako da planiramo da proširimo kampanju i na druge gradove – kaže Jovana. Zagovaračka inicijativa „ZA sadržaje za mlade“ sprovodi se u okviru programa „Aktivni gradjani – bolje društvo: zagovaranjem ka saradnji i demokratskom razvoju Srbije“ koji realizuje BOŠ uz podršku američkog naroda putem Američke agencije za međunarodni razvoj (USAID).\n26.11.2021 0 359\n25.11.2021 0 501\nMeđusektorska grupa za slobodu izražavanja i medija traži zaštitu novinara\n23.11.2021 0 127\n16.11.2021 0 170\n09.11.2021 0 177\n05.11.2021 0 160\n29. novembra 2021., 03:09


Za Dan Državnosti: BiH će dobiti 11 kilometara auto puta - TK PORTAL\nCilj nam je da državi na Dan državnosti poklonimo nove kilometre autoputa A1 koji će u narednom periodu, s obzirom da se nailazi na mnogo lakše terene za rad, spojiti sjever naše zemlje s morem. Zenička obilaznica je najzahtjevnija dionica na Koridoru 5C, ali sretni smo da smo je uspjeli privesti kraju te da će uskoro biti funkcionalna – kazao je Kadrić.\nKadrić je naglasio da je sve tempirano te da se znaju datumi završetka aktuelnih radova na dionici dugoj 11 kilometara. Na kraju je naglasio da će ovo biti najljepši poklon državi za Dan državnosti te da je uvjeren da će vijadukt Babina rijeka visine 127 metara koji predstavlja građevinsko bh. čudo biti jedan od simbola Zenice s obzirom da je planirano njegovo osvjetljenje, prenosi Slobodna-Bosna.\nPrevious Previous post: Dvije osobe poginule u saobraćajnoj nesreći kod Pala\nNext Next post: DETALJI STRAVIČNE NESREĆE KOD PALA: Poginuo načelnik iz Policijske uprave Istočno Sarajevo i njegova supruga, povrijeđen vlasnik sarajevskog kluba “Walter”


Pravila o zaštiti privatnosti – Casa Real, zvanični veb sajt | Apartmani u Svetom Vlasu\nOva Izjava o zaštiti privatnosti se odnosi na veb sajt www.casareal.bg koji je u vlasništvu i kojim upravlja objekat Casa Real. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.casareal.bg. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na casarealsales@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na casarealsales@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na casarealsales@gmail.com . Takođe, svoja pitanja i nedoumice možete da uputite lokalnim organima za zaštitu podataka.


САРАЈЕВСКИ ЦЕНТАР УМАЊИО БРОЈ СРПСКИХ ЖРТАВА - Јадовно 1941. - КУЛТУРА СЈЕЋАЊА\nSARAJEVSKI CENTAR UMANjIO BROJ SRPSKIH ŽRTAVA\nBEOGRAD, 6. FEBRUARA /SRNA/ – Beogradski Institut za istraživanje srpskih stradanja u 20. vijeku upozorava da je sarajevski Istraživačko-dokumentacioni centar u svojim podacima umanjio broj srpskih žrtava u proteklom ratu za 5 800 na nivou BiH i za 4 027 u Sarajevu.\nDirektor ovog beogradskog instituta istoričar Milivoje Ivanišević rekao je Srni da su podaci njegovog instituta o broju srpskih žrtava u cijeloj BiH, a posebno u Sarajevu, znatno pogubniji za srpsku populaciju u BiH nego što navodi centar Mirsada Tokače.\nUz podsjećanje da u objavljenim podacima sarajevskog centra ljudski gubici srpske nacionalnosti u BiH iznose 24 900 lica, Ivanišević navodi da je u bazi podataka beogradskog Instituta evidentirano 30 700 srpskih žrtava, ili 5 800 više od objavljene cifre sarajevskog centra.\nIvanišević podsjeća da su još drastičnije razlike ispoljene su u slučaju Sarajeva, gdje bošnjački izvori navode da je bilo 3 597 stradalih Srba u ovom gradu, a na spisku njegovog instituta evidentirano je ukupno 8 504 srpskih žrtava iz Sarajeva, od čega je čak 7 524 ubijenih, dok je za 856 Srba sudbinaje nepoznata.\nOn ističe da za ostale Institut ne posjeduje dovoljno podataka za nacionalnu ili ličnu identifikaciju.\n„Poznata je i nekoliko puta naglašavana činjenica da je u tom gradu samo za osam meseci 1992. godine ubijeno više lica srpske nacionalnosti nego tokom Drugog svetskog rata i Pavelićeve strahovlade“, navodi Ivanišević.\nUzimajući u obzir samo osnovni spisak, dodao je Ivanišević, u beogradskom Institutu je evidentirano 4 027 više ubijenih Srba nego što su to saopštili bošnjački izvori.\nOn dodaje da su u oba slučaja, i za nivo BiH i za Sarajevo, kod podataka Instituta moguća odstupanja, koja ne bi smjela da budu veća od dva do tri odsto.\n„Normalno da manji broj ubijenih Srba umanjuje i obim zločina, a time umanjuje i odgovornost za zločine koje su u BiH i Sarajevu počinile muslimanske vojne i civilne vlasti kojima je tokom rata pripadao i sam potpisnik pomenutih podataka“, ocjenjuje Ivanišević.\nIvanišević navodi da je njegov Institut maksimalno uvjeren u svoje podatke, pogotovo što se evidentiranjem srpskih žrtava bavi od 1992. godine, a sarajevski centar tek od prije sedam-osam godina.\n„Na stranu ono što je krajnje licemerno da u evidenciji srpskih žrtava učestvuje strana koja je i odgovorna za ta stradanja. Ja uvek pominjem Jevreje. Da li bi oni dozvolili da Nemci evidentiraju koliko je Jevreje ubijeno u Nemačkoj. Ili, da Japanci registruju američke gubitke“, dodao je Ivanišević.\nIvanišević ističe da je prilično besmisleno u građanskom ratu dijeliti žrtve na vojne i civilne, kao što to čini sarajevski centar, iako je ta podjela prisutna i u mnogim međunarodnim normativima.\nIstraživačko-dokumentacioni centar BiH je nedavno objavio da je do sada tokom ratnih sukoba 1992-1995. godine registrovao oko 98 000 žrtava stradalih u proteklom ratu, od kojih su 55 odsto vojnici, a 45 odsto civilno stanovništvo, a među ubijenima je oko 64 000 Bošnjaka, 24 900 Srba, 7 700 Hrvata i oko 500 ostalih.


Zakerberg i supruga Čan će investirati 3,4 milijardi dolara za razvoj nauke - Impuls\nObjavljeno: Srijeda, 08 Decembar 2021 09:53\nInicijativa Čan Zakerberg (CZI) objavila je sinoć podatke o planovima za podršku u toj oblasti čiji je cilj da se posmatra, meri i analizira biološki proces kroz ljudsko telo.\nPortparol CZI, Džef Makgregor rekao je da će biti dato 500 miliona dolara za formiranje instituta na Univerzitetu Harvard koji je usmeren na veštačku inteligenciju. Institut, koji će dobiti ova sredstva tokom narednih 15 godina će nositi ime Karen Kempner Zakerberg, po Zakerbergovoj majci.\nPortparol je rekao da će između 600 i 900 miliona dolara ići za novi institut za biomedicinsko snimanje, a milijarda dolara za Čan Zakerberg Biohab mrežu, novu inicijativu kojom se okupljaju naučne institucije da rade na „velikim naučnim izazovima“.\nPosebno će od 800 miliona do milijardu dolara biti dato tokom narednih deset godina za Biohab Čan Zakerberg čiji cilj je razvoj tehnologija za čećenje bolesti.


“Hercegovačka kuća” otvorena u Banjaluci (Foto) | Аграрни фонд\nапр 25, 2019 |\nObilježavanje Dana grada, 22. aprila, počelo je jutros u Banjaluci otvaranjem prve “Hercegovačke kuće” van Trebinja.\n“Hercegovačku kuću” svečano su otvorili gradonačelnik Banjaluke Igor Radojičić, gradonačelnik Trebinja Mirko Ćurić, direktor Centra za razvoj poljoprivrede i sela Banjaluka Draško Ilić i direktor trebinjskog Agrarnog fonda Veselin Dutina.\n“Potpuno je prirodno da Banjaluka kao glavni grad ovdje ima i djeliće Hercegovine i svih drugih“, rekao je Radojičić.\n“Drago mi je što smo zajedno sa Agrarnim fondom Trebinja i gradom Trebinjem prvu `Hercegovačku kuću` van Trebinja otvorili upravo u Banjaluci, to je potpuno prirodno“, dodao je Radojičić.\nRadojičić je rekao da je nesumnjivo kvalitetna ponuda u “Hercegovačkoj kući” i da su se Hercegovci potrudili da ponude mnogo toga, dodavši da će Banjaluka biti dobar domaćin.\n“Vjerujem da će `Hercegovačka kuća` biti mjesto na ponos i Trebinju i Banjaluci“, naveo je Radojičić.\nĆurić je izrazio nadu da će sigurno biti koristi na obostrano zadovoljstvo, ističući da otvaranje “Hercegovačke kuće” u Banjaluci znači spajanje dva grada i da nema razlika.\n“Mi smo jedno, mi smo Republika Srpska“, rekao je Ćurić.\n“Treba da se držimo jedni drugih, da gradimo i Trebinje i Banjaluku i Republiku Srpsku jer jedni bez drugih teško da možemo da idemo naprijed“, naglasio je Ćurić.\nDirektor Centra za razvoj poljoprivrede i sela Banjaluka Draško Ilić rekao je novinarima da je otvaranje “Hercegovačke kuće” rezultat saradnje gradova Trebinje i Banjaluka, ali i Centra za razvoj poljoprivrede i sela Banjaluka i Agrarnog fonda Trebinje.\n“Dogovor sa Agrarnim fondom Trebinje jeste da nakon izvjesnog vremena, onoga trenutka kad tržište Banjaluke i Krajine bude spremno da ima ovoliki broj proizvoda, takođe u Trebinju otvorimo i `Krajišku kuću` i ovo je dobar primjer kako treba da naši poljoprivredni proizvođači rade i finalizuju svoj rad“, rekao je Ilić.\nDirektor Agrarnog fonda grada Trebinja Veselin Dutina istakao je da se na policama “Hercegovačke kuće” nalazi više od 500 artikala trebinjskih i hercegovačkih proizvođača.\n“Sve ono što je tradicionalno i karakteristično za Trebinje i za Hercegovinu mi smo objedinili u `Hercegovačku kuću` i ponudili kupcima prije nepune dvije godine u Trebinju, a sada i u Banjaluci“, rekao je Dutina.\nOn je dodao da je rodonačelnik ideje “Hercgovačke kuće” bivši gradonačelnik Trebinja Luka Petrović.\nDutina je rekao da za hercegovačke proizvode vlada veliko interesovanje, te da na policama “Hercegovačke kuće” kupci mogu pronaći najkvalitetnija trebinjska vina, med, pršut, razne vrste sireva, likere, čajeve i domaću prirodnu kozmetiku od ljekovitih hercegovačkih trava.\nOn je rekao da su svi proizvodi koji se nalaze u “Hercegovačkoj kući” domaća radinost poljoprivrednih proizvođača kojih u ovoj kući ima 88 i sa kojima su potpisani kooperantski ugovori.


Uspešna godina u privlačenju stranih investicija – Branislav Bugarski vodi VIP Fond i naredne četiri godine – ICR\nUz stručnu podršku VIP Fonda tri strane kompanije odlučile su tokom 2010. da realizuju investicije u Vojvodini. Ukupna ugovorena vrednost njihovih investicija iznosi 23,5 mil EUR, uz 370 novih radnih mesta.\nItalijanska kompanija „Printer Italia srl“, koja se bavi proizvodnjom i prodajom kertridža je polovinom novembra počela sa proizvodnjom u Sremskoj Mitrovici, u kojoj je zaposleno 50 radnika. Još jedna italijanska kompanija, „Finat Nastrificio“, u Bajmoku kod Subotice otvorila je pogon za proizvodnju niti za izradu najlon čarapa. Probna proizvodnja je već počela, a predviđeno je da bude zaposleno 120 ljudi. Slovenački koncern „Maksim“, najveća cinkara na Balkanu vredna 21 mil EUR, počela je zvanično sa radom 2. novembra u Inđiji. Trenutno zapošljava 50 radnika, a predviđene su i dalje investicije ove kompanije u iznosu od 22 mil EUR i 200 radnih mesta.\nU 2010.godini je i nemačka kompanija „Dreaxlmaier“, koja u poslovnoj zoni „Bagljaš“ u Zrenjaninu od 2007. proizvodi delove za automobile, donosi odluku da do kraja 2011. godine zaposli još 650 radnika, čime će u ovoj nemačkoj kompaniji biti zaposleno ukupno 2.000 radnika.\n„Bauerhin“, takođe nemačka kompanija iz sektora prateće automobilske industrije, koja u Inđiji od 2007. proizvodi grejače za sedišta automobila i zapošljava 300 ljudi, gradi novu halu. Ukupna investicija zajedno sa inicijalnom biće veća od 5 mil EUR. Još jedna investicija čija je realizacija u toku je investicija danske kompanije „Grundfos“. Početak proizvodnje najavljen je za prvi kvartal 2011. godine, kada će biti zaposleno 50 radnika.\nU narednu godinu, VIP Fond prenosi oko 35 projekata na kojima radi sa stranim investitorima.\nU decembru VIP Fond anilizira postignute rezultate ne samo jer se poslovna godina privodi kraju, već i zbog činjenice da je kancelarija VIP-a zvanično počela da radi 1. decembra 2004. godine. U decembru 2005. godine Branislav Bugarski izabran je za v.d. direktora, u decembru 2006. godine dobio je mandat na četiri godine, da bi u decembru 2010. godine, odlukom Vlade AP Vojvodine, bio izabran da i naredne četiri godine bude direktor VIP Fonda.


Evroatlantski dijalog-Kozara 2016 – Nova Srpska\nby Nova Idejaon 2016-07-16 2016-07-16\nU organizaciji Udruženja građana “Nova srpska ideja” proteklog vikenda u hotelu “Monument” na Mrakovici održan je seminar o spoljnopolitičkim izazovima Bosne i Hercegovine u kontekstu evroatlantskih integracija zemlje.\nProces integracije Bosne i Hercegovine u EU i NATO je jedan od važnih faktora za stabilan ekonomski i politički razvoj. Bezbjednost i međunarodna saradnja su preduslovi za održiv ekonomski razvoj, a dijalog i jačanje transparentnosti i međusobnog povjerenja unutar Bosne i Hercegovine veoma važan cilj procesa integracija – neki su od zaključaka seminara „Evroatlantski Dijalog Kozara 2016“. Seminar je okupio oko 30 studenata i diplomaca društvenih nauka sa Univerziteta u Bosni i Hercegovini, a održan je tokom ovog vikenda (od 8. do 10. jula) na Kozari u hotelu ”Monument”.\nGlavna tema seminara bili su spoljnopolitički izazovi Bosne i Hercegovine u kontekstu aktuelnih dešavanja na globalnom nivou, sa osvrtom na to koliko je urađeno do danas, te kakve su perspektive ovog procesa, uzimajući u obzir bezbjednosni, legalni, politički i ekonomski okvir integracija. Predavanja su držali stručnjaci iz oblasti međunarodnih odnosa, spoljne politike, geopolitike i evropskih integracija, a učesnici seminara su, zajedno sa predavačima, učestvovali u debatama i prezentacijama.\nDa li smo danas uopšte interesantni za NATO?\n„BiH se 2003. godine u svojim vanjsko – političkim prioritetima opredijelila da ide prema evroatlantskim integracijama. Danas, 2016. godine smo svjeodoci da ta EU izgleda potpuno drugačije, kao i izazovi sa kojima se NATO suočava. Veliko je pitanje da li ćemo s jedne strane dobiti poziv za ulazak, a s druge – u kom obliku će BiH tada postojati i kako će funkcionisati. Evropska unija je već odavno fokus prebacila na svoja unutrašnja pitanja i sve nefunkcionalnosti sa kojima se bori, tako da se najprije mi unutar BiH moramo dogovoriti o svojim prioritetima, a onda tek da vidimo kako će EU izgledati i kako da se uklopimo u te nove birokratske strukture EU. Ja ne vidim da su mladi i stručni ljudi prisutni i glasni, s vremena na vrijeme vidim aktivizam mladih, vjerujem da ga ima mnogo unutar Bosne i Hercegovine, ali moraju biti medijski mnogo prisutniji i njihov glas se mora mnogo glasnije čuti.“ izjavila je Ana Trišić Babić, bivša zamjenica ministra spoljnih poslova BiH.\n„Niko nije pozvaniji od mladih ljudi koji se bave politologijom i općenito društvenim znanostima da iz svoje specifične perspektive promišljaju o ovim temama i da otvore pitanja koja u javnoj sferi ne dolaze na tapetu, ili se o njima govori na razini pukog političkog folklora. Ovdje sjede ljudi kod kojih ne mogu prolaziti floskule i koji razbijaju mitološke postavke procesa evroatlantskih integracija. Ovdje sjede ljudi koji mogu otvorenog uma raspravljati jedni s drugima, ne u smislu da dolaze do nekih konačnih rješenja, ali da postavljaju ključna pitanja koja se u javnoj sferi ili ne postavljaju ili ne postavljaju na pravi način“ rekao je Dražen Barbarić, magistar politologije i predavač na Filozofskom fakultetu Sveučilišta u Mostaru, na odsjeku za Politologiju.\n„Pokušali smo da skupimo eminentne učesnike, profesionalce, ljude iz nauke, studente, svršene studente koji imaju šta da kažu o ovoj temi. Osnovna ideja je bila da skupimo ljude koji nisu apriori pro et kontra, one ljude koji su takvog profila da mogu sami da lociraju razloge ZA i PROTIV i da na taj način dođu do odgovora na pitanje zašto je ova tema toliko važna i zašto se ne pomjeramo s mjesta kada su u pitanju evroatlantske integracije. Dijalog je nešto što je definitivno potrebno ovoj zemlji i ljudi žele da razgovaraju, ali taj razgovor nije usmjeren i iskoordinisan. U nedostataku volje političkog establišmenta u centrima moći moraćemo da se posvetimo sami sebi, što podrazumijeva razgovore sa našim kolegama i formiranje jedne cjelovite ideje o neophodnosti saradnje, komunikacije i prosperiteta o čemu se, nažalost, jako malo priča“, izjavio je Milko Grmuša, izvršni direktor UG „Nova Srpska Ideja“ iz Banja Luke.\n„U samu sadržinu političkog sistema Bosne i Hercegovine od Daytona naovamo, integriran je proces integracija spram Europske unije i NATO-a. To je postao bezalternativan proces, o kojem često mislimo da znamo dosta toga, međutim, obično te percepcije budu jednostrane, te slušamo priče onih koji te procese promoviraju. U takvim raspravama, manjka nam kritičkog, a naročito akademskog osvrta na pomenute teme, kao i problematiziranje društvenog i (geo) političkog konteksta sa integracijama. Smatram da su mladi ljudi koji su glavni akteri ovog Dijaloga dali mnogo kvalitetnije i argumentiranije stavove o ovom procesu, nego političke elite, koji ovaj proces bezaltenrativno vode“, rekao je Jasmin Hasanović, magistar međunarodnih odnosa i diplomatije.\nSpecifičan cilj ovog projekta je podizanje svijesti o EU i NATO integracijama Bosne i Hercegovine, a po formalnom završetku seminara planirano je da učesnici kroz eseje i tematske tekstove daju svoj osvrt na teme koje su obrađene tokom seminara. Ovi tekstovi i eseji će biti dio publikacije koju će, u sklopu projekta, organizator pripremiti i objaviti u štampanom izdanju.\nThis entry was posted in Akcije, Integracije, RS I NATO and tagged Ana Trišić Babić, Dražen Barbarić, Jasmin Hasanović, Milko Grmuša. Bookmark the permalink.\nNova Ideja/ 2016-07-20 2016-07-20\nJavna diskusija “Evroatlantske integracije BiH” održana je 18. novembra u Banjoj Luci, sa zastupnicima Parlamentarne skupštine BiH, poslanicima Narodne skupštine Republike Srpske, predstavnicima privredne komore...


"Srbija zaslužuje u EU, ali neću komadati svoju zemlju"\nFoto: Ilustracija | "Srbija zaslužuje u EU, ali neću komadati svoju zemlju"\nTanjug 19.04.2021 23:01\nBEOGRAD - Srbija zaslužuje da bude dio Evropske unije, ali to ne znači da imam pravo da komadam svoju zemlju, rekao je večeras predsjednik Srbije Aleksandar Vučić na pitanje Senada Hadzifejzovića u intervjuu za Fejs tv šta bi rekao ako bi iz Evrope rekli - priznajte Kosovo, ujutru ste član EU.\n"Prvo oni to ne mogu da kažu, zbog svojih prilika, drugo ja poštujem Ustav svoje zemlje i volim svoju zemlju. Rekao bih, da mi više nismo najsiromašniji prema zemljama EU i brže napredujemo od mnogih zemalja EU, ali to ne znači da imam pravo da komadam svoju zemlju na bilo koji način", rekao je Vučić.\nNa potpitanje da li to znači da nikada neće potpisati nezavisnost Kosova, Vučić je rekao da to i na taj način može da se definiše.\n"Spreman sam da razgvoram o svim kompromisima i protiv sam zamrznutog konflikta, jer se plašim da će neko tako konflikt da odmrzne", rekao je Vučić dodajući da ne bi želio da ostavlja probleme budućim generacijama već da ga rješava.\nNa pitanje koje je idealno rešenje, kaže da o tome ne može da govri jer bi time otvarao i svoje karte, a to ne bi želio.


Biometrijska video-identifikacija na ruskim aerodromima - Sputnjik Srbija\n22:28 01 Oktobar 2020\n16:59 25.08.2016 Preuzmite kraći link\nSistem je povezan sa bazom podataka lica za kojima se traga. U slučaju da sistem otkrije prestupnike, on automatski specijalnim kanalom šalje signal i informaciju nadležnim službama i policiji. Ta poruka sadrži kadar snimljen video-kamerom, a takođe i informaciju o vremenu i mestu gde se osumnjičeni nalazi.\nRuska kompanija „Centar verbalnih tehnologija“, koja je izumela te sisteme biometrijske video-identifikacije, pod nazivom „Vizir“, već je započela testiranje svog proizvoda na aerodromu u Južno-Sahalinsku i na nekoliko stadiona, a do kraja godine, kako se planira, trebalo bi da pokrije sve ruske aerodrome.\nProjekat se realizuje u okviru državnog programa „Bezbedan grad“, koji je odobren od strane Vlade Rusije u decembru 2014. godine.\nStručnjaci ocenjuju da taj sistem otvara novu eru u radu bezbednosnih službi i predviđaju da će se biometrijska identifikacija u skorije vreme naširoko koristiti u Rusiji.\n„Kalašnjikovi“ za turiste na aerodromu Šeremetjevo (video, foto)\nPrema prognozama, do 2018. godine 21 odsto novih zdanja biće opremljeno sistemom video-nadzora sa tehnologijom za raspoznavanje lica.\nRusi, međutim, nisu jedini u svetu koji uvode takve tehnologije i bezbednosne mere. Krajem prošle nedelje je i ministar unutrašnjih poslova Nemačke Tomas de Mezijer predložio da se aerodromi i železničke stanice u toj zemlji opreme uređajima za raspoznavanje lica, radi gonjenja i hapšenja lica osumnjičenih za terorizam.\nInače, ruske tehnološke stručnjake već godinama smatraju za svetske lidere u toj oblasti.\nRuski „Centar verbalnih tehnologija“ je još 2014. godine zahvaljujući tehnologiji identifikacije glasa govornika osvojio prvo mesto na takmičenju Nacionalnog instituta za standarde i tehnologiju SAD.\nbiometrijska videoidentifikacija, kontrola, aerodromi


Radulović: Uništavanje BIP-a i BG na vodi dobili novu dimenziju - Ekonomske Vesti\nNikola Sarkozi osudjen na godinu dana zatvora\nŠta im može Twitter još :Objavljen zbornik tvitova Donalda Trampa\nSvetsko tržište frilensa do 2025. će narasti na 13 840 milijardi $\nTramp: Možda ću odlučiti da ih pobedim i treći put\n26. okt. 2015 Andrija Matić 0 Comments Beograd, Beograd na vodi, BIP, Bugarska, bugarsko primorje, Devičanska ostrva, Dosta je bilo, korupcija, Saša Radulović, Siniša Mali\nPokret „Dosta je bilo – Saša Radulović“ saopštio je da projekat Beograd na vodi i „uništavanje BIP-a zarad izgradnje stanova, dobijaju novu dimenziju nakon saznanja da je gradonačelnik Beograda Siniša Mali direktor ofšor firme koja se bavi preprodajom stanova „za ličnu dobit“.\n„Zvanična dokumenta iz institucija Bugarske dokazuju da je gradonačelnik Siniša Mali lagao da nije vlasnik 24 stana na bugarskom primorju. Što je još gore, zvanična dokumenta pokazuju da je gradonačelnik Beograda i dan danas direktor ofšor firme sa Devičanskih ostrva koja trguje nekretninama. Ovo je potpuno neprihvatljivo i pokret “Dosta je bilo – Saša Radulović” zahteva smenu gradonačelnika.\nBeograd se bruka što ima gradonačelnika koji istovremeno mešetari stanovima preko sumnjive firme, registrovane u jednom od poreskih rajeva. Novinari istraživačke mreže “Krik” objavili su dovoljan broj dokaza koji bi pokrenuli poresku policiju u svakoj iole pravno uređenoj zemlji. Svi poslovi Siniše Malog, a posebno projekti Beograd na vodi i uništavanje fabrike piva BIP zarad izgradnje stanova, dobijaju novu dimenziju nakon otkrića da se gradonačelnik bavi preprodajom stanova za ličnu dobit.\nKljučno je otkriće da je Siniša Mali slagao kad je pokušao da se sakrije iza svoje advokatice, rekavši da je Ana Ivanova Panajotova direktorka i vlasnica ofšor firme, a dokumenta to demantuju i pokazuju da je Mali Panajotovu ovlastio da u njegovo ime potpisuje i priprema poslovnu dokumentaciju. Takođe je značajan dokument koji pokazuje da je bivši direktor srpskog Lukoila Srđan Dabić, sa kojim je Mali sarađivao prilikom koruptivne prodaje Beopetrola, takođe koristio usluge advokatice Panajotove. Ovaj podatak je dovoljan da ponovo pokrene neistražen i nezavršen slučaj sa prodajom Beopetrola.\nPokret “Dosta je bilo – Saša Radulović” poziva Tužilaštvo i Poresku policiju da istraže sličaj Siniše Malog i sve poslove koje je vodio istovremeno sa svojim biznisom na egzotičnim ostrvima.“\n← Avio-prevoznik izgubio prtljag svog šefa\nProsečna plata 43.925 dinara →\nU Budimpešti i dalje zabranjena prodaja alkohola noću\n29. jan. 2016 Luka Matić 0


BIJELJINA: Sloga iz Crnjelova DONIJELA ODLUKU O ISTUPANJU IZ PRVE LIGE RS :: Dešavanja u Bijeljini ::\n29. januar 2020. / 09:19\nBIJELJINA: Sloga iz Crnjelova DONIJELA ODLUKU O ISTUPANJU IZ PRVE LIGE RS\nSinoć, na sastanku klupskog rukovodstva, Sloga iz Crnjelova donijela je jedinu moguću i ispravu odluku te su odlučili da napuste takmičenje u Prvoj ligi Republike Srpske.\nUgovor kojim je na račun našeg kluba trebao biti uplaćen novac za transfer Nemanje Lekanića u fudbalski klub 'Borac' (20.000 maraka) takođe je izigran i stavljen van snage odlukom Fudbalskog saveza Republike Srpske.\nI u tom slučaju su nam pokazali na koji način funkcioniše jedno ' ozbiljno i dobro vođeno prvenstvo', kako rekoše.\nNa našu veliku žalost, fudbalski klub 'Sloga' iz Gornjeg Crnjelova odustaje od takmičenja u Prvoj ligi Republi ke Srpske.\nVeliku zahvalnost dugujemo i svim medijima koji su sasvim objektivno izvještavali o 'malom sportskom čudu iz sela u Semberiji'.\nFudbalski klub 'Sloga' Gornje Crnjelovo, stoji u saopštenju koje nam je dostavila Sloga iz Gornjeg Crnjelova.


Nevreme u Bačkoj: Nezapamćena količina kiše i grada u Drljanu - Portal Moj Bečej - Bečejske opštine iz ugla građana!\nDo kraja radne sedmice nestabilno vreme\nKorišćen materijal – VojvodinaMeteo\nMeštani Drljana ne pamte nevreme kakvo je juče zadesilo to selo između opština Bečej i Bačka Topola.\nZa manje od sat vremena na teritoriji tog sela palo je 30 litara kiše po metru kvadratnom. Štete ima i u ataru, ali prema prvim procenama, ona nije velika, najpre zbog toga što je dejstvovala protivgradna zaštita.\nMeđu meštanima koji se u selu bave poljoprivrednom je i Sava Popov. On kaže da je jedan od problema i to što se usevi retko osiguravaju, pa štetu nije moguće na taj način nadoknaditi.


Januar 24, 2020 8:56\nSpecijalni izaslanik američkog predsednika za dijalog Beograda i Prištine Ričard Grenel je najpre u Prištini izjavio da nema rokova za postizanje sporazuma, a juče u Beogradu da mu Donald Tramp neće dozvoliti da predugo radi na tome ako nema napretka.\nGostujući u Dnevniku RTS-a, Milovan Drecun je rekao da sudeći po reakciji američkog predsednika na početni dogovor o uspostavljanju avio-linije između Beograda i Prištine, očigledno je da administracija u Beloj kući želi da dođe do nekog napretka u odnosima između Beograda i Prištine.\n"Oni već dugo insistiraju na tome da se nastave razgovori, da se postigne ako je moguće, neko konačno rešenje za KiM, ali uvidevši da tu ima prepreka čini mi se da sada idu nekim drugim putem - žele da postignu bilo kakav napredak i to na ekonomskom planu, na saradnji između firmi između centralne Srbije i sa Kosva i Metohije i to predstave kao pomak napred da bi dobili na vremenu do eventualno konačnog sporazuma", rekao je Drecun.\nPrema njegovim rečima, SAD kada kažu da nema rokova za postizanje eventualnog sporazuma, misle na neku vrstu političkog sporazuma do koga bi moglo da dođe ako se nastave razgovori, ali Grenel upozorava da Tramp želi neki napredak kao što je dogovor o avio-liniji.\n"On može da bude postignut na ekonomskom planu jer u protivnom ako nema napretka onda bi besmisleno bilo da Tramp zalaže svoj autoritet jer bi to moglo da se pretvori u negativnu kampanju protiv njega u SAD, a to mu sada ne treba prilikom predstojeće kampanje za predsednika", istakao je predsednik Odbora za KiM.\n"Ovo je kritična faza u mogućem nastavku razgovora izneđu Beograda i Prištine jer treba da se formira nova takozvana vlada u Prištini koja mora da definiše odmah stav prema razgovorima sa Beogradom, prema taksama. Mislim da je Grenel juče poručio albanskim političarima da u vrhu agende delovanja nove vlade mora da bude ukidanje takse, dok se takse ne ukinu svima je jasno da nema nastavka ragovora jer je Priština stvorila problem preko tih taksi", kaže Drecun.\nDrecun kaže da u malom mozaiku nedostaje jedna kockica. "Oni treba da ukinu takse, to je neminovno, a sa druge strane Vašington od Beograda očekuje da ne rade dalje aktivno na povlačenju priznanja samoproglašene državnosti Kosova, ali zaboravljaju pri tome da Beograd očekuje da Priština prestane sa bilo kakvim aktivnostima zajedno sa svojim inostranim sponzorima, a to je Vašington, na daljem radu na priznavanju od strane novih država samoproglašene državnosti Kosova", rekao je Drecun.\nPrema njegovim rečima, Priština mora da prestane sa tim aktivnostima, SAD i druge zapadne zemlje države moraju da prestanu sa tim aktivnostima da bi od Beograda očekivali da prestane sa aktivnostima na smanjenju broja država koje priznaju samoprolašeno Kosovo.\nGrenel insistira na ekonomnskom razvoju\nGovoreći o motivima dolaska Grenela u Prištinu, Drecun kaže da je on došao u tenutku kada se odlučuje da li će nova vlada biti formirana ili će se ići na neke nove izbore i njegova je poruka da treba ubrzati stvaranje institucija u Prištini, da i postojao sagovornik za SAD i Beograd.\n"Interesantno je da insistira na ekonomskom razvoju, na ekonomskim pitanjima", kaže Drecun i ističe da je Grenelova poruka da su neophodna radna mesta i da mladi ne žele sukobe ali da toga nema bez političke stabilnsti.\nMilovan DrecunKiMdijalog BG-PRavio-linija Bg-PRRičard GrenelTrampSAD


Lekari iz Rusije stigli u Opštu bolnicu u Ćupriji, uskoro počinje i dezinfekcija Niša - Sputnjik Srbija\n17:49 05.04.2020 (osveženo 17:57 05.04.2020) Preuzmite kraći link\nNjih su u Ćupriji, gradu žarištu zaraze korona virusom u Srbiji, dočekali predsednik opštine i komadant Štaba za vanredne situacije Ninoslav Erić i v.d direktora Opšte bolnice dr Ivan Milojević.\nLekarski tim sastavljen je od specijalista epidemiologa i virusologa i sa lekarima Opšte bolnice obavljaju konsultacije i razmenjuje iskustva, izjavio je Tanjugu Erić.\nLekare iz Rusije, sa procedurama prijema i zbrinjavanja zaraženih korona virusom na Odelenju infektologije Opšte bolnice upoznao je dr Milojević a narednih dana razmeniće važna iskustva iz dosadašnje prakse u borbi protiv te zaraze, naveo je Erić.\nOn je dodao da će dezinfekcija Opšte bolnice i Doma zdravlja biti izvršena, naredna dva dana u više navrata.\nErić je podvukao da "neće biti zatvaranja Opšte bolnice u Ćupriji".\nZatvaraju se samo neka odeljenja koja u ovom trenutku nisu neophodna, a proširuje se prostor, za formiranje Centra za Kovid 19.\nErić je, ranije, jutros izjavio da su u Ćupriji, korona virusom zaražene 72 osobe.\nEkipe ruskih stručnjaka uskoro počinju dezinfekciju Niša\nLekari, epidemiolozi i stručnjaci za dezinfekciju iz Ruske Federacije, koji su pre tri dana doputovali u našu zemlju, kada je stigao i kontingent velike pomoći Srbiji za delovanje u borbi sa koronavirusom, boravili su danas u Nišu.\nU razgovoru sa komandantom Gradskog štaba za vanredne situacije i niškim gradonačelnikom Darkom Bulatovićem i njegovim saradnicima, kao i predstavnicima svih zdravstvenih ustanova u gradu, ruski stručnjaci upoznali su se sa stanjem u Nišu, ali i na jugu Srbije u vezi sa pandemijom kovida-19, navedeno je u saopštenju.\nRuskoj medicinskoj delegaciji, koju predvode potpukovnik Konstantin Sergejevič Šipicin i major Rustam Rašidovič Bičkov, predstavnici niških zdravstvenih ustanova preneli su informacije o procedurama koje se primenjuju i postupcima sa potencijalnim i pacijentima kod kojih je zvanično potvrđen korona virus, naglasili su da bi najveću pomoć iz Rusije bila u isporuci zaštitne opreme, ali i pojedinih lekova koje ruski lekari koriste u lečenju obolelih od kovida-19.\nTokom boravka u Nišu, ruska delegacija, zajedno sa direktorom RSHC u Nišu Andrejem Mamčenkom i njegovim zamenikom Olegom Genijevim, obišla je objekte u kojim je najpre potrebna i odmah moguća dezinfekcija, pre svega zdravstvenih ustanova, ali i tržnih centara i najprometnijih delove grada.\nNa osnovu „snimljenog“ stanja, kako navode, sutra i narednih dana biće napravljen plan rada, odnosno sveobuhvatni način pomoći ruskih stručnjaka u svim oblastima na području Niša i južne i jugoistočne Srbije.\nKako je rečeno, ekipe ruskih stručnjaka i danas će, kao i juče, obilaziti gradove u Srbije, gde će se u razgovoru sa predstavnicima lokalnih samouprava upoznati sa situacijom i dogovarati pružanje pomoći, dok će konačna odluka o tome šta će se, i gde, konkretno preduzeti, biće doneta posle dogovora sa predstavnicima državnih organa Srbije.\nRusi, dezinfekcija, Niš, Srbija, virus korona


Постављен крст на месту логора Јадовно - Јадовно 1941. - КУЛТУРА СЈЕЋАЊА\nObjavljeno: 26 juna, 2012\nPostavljen krst na mestu logora Jadovno\nNakon današnjeg parastosa i komemoracije za 40.000 najvećim delom srpskih žrtava ustaškog logora Jadovno kod Šaranove jame, oko 300 učesnika skupa, uglavnom mladih ljudi iz Begrada i Banjaluke prošlo je stazom dugom desetak kilometara do samog mesta nekadašnjeg logora Jadovno i tamo postavilo krst i održalo pomen žrtvama.\nNakon pomena koji su služili sveštenici karlovačko-beogradske i braničevske eparhije, prisutnima se obratio predsednik udruženja potomaka žrtava „Jadovno 1941” iz Banjaluke Dušan Bastašić, ističući da se nikada do danas ne mestu logora u kome je od 40.000 stradalih bilo 38.000 Srba, od 1941. nije okupilo više ljudi.\nGovoreći o istorijatu logorskog kompleksa koji je, osim lokacija na Velebitu i oko Gospića, obuhvatao i logore u uvalama Slana i Metajna na ostrvu Pagu gde su bili prvi logori za decu i žene u Evropi, on je rekao da su u taj logor bili dovođeni ljudi iz svih delova tadašnje Nezavisne države Hrvatske, odnosno Hrvatske, BiH i Srema i odatle odvođeni na likvidacije.\n„Pre nego što su Italijani, zgroženi ustaškim zločinima u tom delu Like preuzeli vlast od ustaša, ustaše su pobijale 1.500 poslednjih zatvorenika koji su bili u logoru, dok je oko 2.000 logoraša iz logorskog kompleksa prebačeno u druge logore, među kojima i u Jasenovac koji je tada formiran”, rekao je Bastašić.\nOn je napomenuo da je nakon Drugog svetskog rata komisija tadašnjeg sabora odbila da se tih 1.500 žrtava sahrani, a da je blizu logora, baš iznad zabetonirane jame s kostima postavljen spomenik koji je srušen.\n„Došli smo ovde oživeti sećanje na stravične događaje kako se oni više ne bi mogli ponoviti”, rekao je predsednik Srpskog narodnog vijeća Milorad Pupovac.\nOn je dodao da je početkom 40-ih u Hrvatskoj postojao „višak ideje” da se ne može živeti s drugima i drugačijima, i dodao da je u zadnjih nekoliko vekova istorije bilo retko da neko u cilju izgradnje svoje države istrebljuje druge narode kao što je bilo u NDH.\nPredsednik Asocijacije izbegličkih udruženja iz Srbije Milojko Budimir izrazio je zadovoljstvo zbog toga što je 150 uglavnom mladih ljudi, srednjoškolaca i studenata posetilo stratišta, jutros Šaranovu jamu, a postom i Jadovno. On je Tanjugu rekao da je to tek prvi korak i da bi radnom akcijom trebalo urediti i označiti područje logora.


Na pitanje da li će se prijaviti na konkurs, Ćirić je kratko odgovorio "da", dok će odluka o dodeli drugog mandata, kako je naveo, zavisti od procene ljudi koji budu merili rezultate.\n- Pripremio sam izveštaj o radu u prethodnom periodu, a ta procena i eventualni izbor na mesto direktora će govoriti o tome da li smo radili dobro ili ne - istakao je Ćirić, dodavši da je za celokupan sistem Pošte odgovoran već četiri godine, zajedno sa čitavim timom ljudi.\nKada je reč o odluci vlade da se za izbor direktora javnih preduzeća ubuduće raspisuje konkurs, Ćirić kaže da svako pametan može i mora da kaže da je potrebno napraviti utakmicu kako bi najsposobniji ljudi sa referencama učestvovali i dali doprinos svakom sistemu u Srbiji, pa tako i Pošti.\nNa jučerašnjoj sednici Vlade Srbije doneta je odluka da se raspiše javni konkurs za izbor novog generalnog direktora "Pošte Srbije".\nDirektor vladine Kancelarije za saradnju s medijima Milivoje Mihajlović je na konferenciji za novinare rekao da će dosadašnji direktor Ćirić obavljati funkciju vršioca dužnosti generalnog direktora "Pošte" do izbora novog direktora.


cuvanje podataka | Android Market\nDomaća aplikacija za čuvanje svih kontakata\nKeeper je jednostavna i besplatna aplikacija, koja će sačuvati kontakte iz vašeg imenika zauvek. Možete koristiti Android, Iphone ili Windows phone, dovoljno je samo da se registrujete i jednim klikom obezbedite da vaši kontakti budu na sigurnom.\nUkoliko izgubite telefon, dovoljno je samo da instalirate Keeper I vaši kontakt će se veoma brzo naći u imeniku novog telefona. Ukoliko zamenite telefon Keeper vam daje mogućnost jednostavnog prebacivanja kontakata na novi telefon.\nMoguće je vršiti prebacivanje kontakata sa telefona na telefon bez obzira na operativni sistem (Android, IOS, WindowsPhone). Takođe možete čuvati kontakte sa više različitih telefona na jednom mestu I importovati ih u bilo koji telefon.\nKontaktima se može pristupiti direktno u cloud-u (brisanje, editovanje,deljenje sa prijateljima). Svojim kontaktima možete pristupiti sa bilo kog telefona (Android, Iphone ili Windows phone) na kome je instalirana Keeper aplikacija. Ovakav način rada obezbeđuje da se aplikacija koristi kao klasičan phonebook na bilo kom telefonu bez potrebe da se kontakti ubacuju u sam imenik telefona.\nAplikaciju je razvila domaća kompanija Lumira I stalno se radi na njenom usavršavanju. Trenutno je koristi više od 5. 000 korisnika iz celog sveta, sa tendencijom svakodnevnog rasta. Možete je instalirati direktno sa sajta odakle linkovi direktno vode u Google play, Apple store ili Windows store.\nBy android • Alatke, Android Aplikacije, Android vesti, aplikacije • 0 • Tags: android aplikacija, cuvanje podataka, google play prodavnica, Keeper


2. kolo TRL sezona 14/15 - Delfini\nPartizan ubedljivo savladao Branik pred domaćom publikom\nU drugom kolu Triglav regionalne vaterpolo lige od srpskih predstavnika prvi je igrao Partizan, koji je dočekao ekipu AVK Branik iz Maribora i više nego ubedljivo slavio rezultatom 20:6 (8:0, 3:1, 3:2, 6:3). Drugog dana ovog kola u bazen su uskočila i ostala tri srpska predstavnika, i sva tri su bila uspešna pred svojom publikom. Radnički je savladao OVK Pošk rezultatom 13:6 (1:1, 3:1, 4:2, 5:2), Vojvodina je bila bolja od Medveščaka rezultatom 6:2 (1:0, 3:0, 0:2, 2:0), a Crvena Zvezda je pobedila Mornar BS rezultatom 9:7 (2:1, 2:2, 1:3, 4:1).\nPred oko 200 gledalaca na bazenu SC Banjica vaterpolisti Partizana ubedljivo su savladali ekipu Branika. Već posle prvih osam minuta oni su vodili sa ogromnih 8:0. U drugom periodu domaćin je zaigrao nešto slabijim intenzitetom, ali je i ovu deonicu rešio u svoju korist, 3:1, pa su na poluvreme otišli sa prednošću od čak deset golova. Treću četvrtinu obeležila je nešto ujednačenija igra ova dva tima, ali je i ona pripala vaterpolistima Partizana rezultatom 3:2. Iako je pitanje pobednika već bilo rešeno, domaći vaterpolisti nastavili su sa dobrom igrom i još povećali prednost u poslednjem delu meča, tako da su na kraju slavili rezultatom 20:6. Najefikasniji u redovima Partizana bili su Draško Gogov i Filip Radojević sa po 4 postignuta gola, Nikola Radulović postigao je 3 pogotka, po dva gola postigli su Aleksandar Andrejević, Marko Manojlović i Ognjen Stojanović, dok su se za Partizan po jednom u listu strelaca upisali Đorđe Vučinić, Đorđe Lazić i Mihajlo Repanović.\nVojvodina je zabeležila prvi pobedu u Triglav ligi protiv Medvešćaka\nRadnički je na prvoj utakmici pred domaćom publikom, očekivano, uspeo da savlada Pošk. Početak meča obeležila je izjednačena igra oba tima, pa se na prvu pauzu otišlo nerešenim rezultatom 1:1. Već u drugom periodu igre domaći vaterpolisti uspevaju da steknu prednost, koju su kako je meč odmciao sve više uvećavali i na kraju slavili rezultatom 13:6. Najefikasniji u redovima Radničkog bio je Marko Petković sa 3 psotignuta gola, po dva su postigli Filip Trajković, Srđan Vuksanović i Nikola Dedović, dok su se po jednom u listu strelaca upisali Popović, Bogdanović, Basara i Ćuk.\nU Novom Sadu Vojvodina je takođe odigrala prvu utakmicu pred domaćim navijačima i zabeležila prvu pobedu u Regionalnoj ligi. Dobro su vaterpolisti Vojvodine otvorili meč, igrali su čvrsto u odbrani, pa su na poluvremenu već imali prednost od četiri gola, 4:0, koju su, kasnije se ispostavilo, uspeli da zadrže do kraja meča. Prvi gol Medveščak je postigao tek sredinom treće deonice, kada je došlo do malog pada u igri domaćih vaterpolista, koji su treći period izgubili 0:2. Ipak, u psolednjem periodu igre Vojvodina je uspela da vrati prednost od četiri gola i na kraju zasluženo slavi rezultatom 6:2. Najefikasniji u redovima Vojvodine bio je Ivan Gvozdanović sa 2 gola, dok su se po jednom u listu strelaca upisali Šiman, Vasić, Trkulja i Marić.\nU debiju pred domaćom publikom i Crvena Zvezda uspela je da zabeleži pobedu, oni su bili bolji od ekipe Mornar BS. Utakmica u Beogradu protekla je dosta neizvesno, ipak posle prvo perioda vaterpolisti Crvene Zvezde uspeli su da povedu minimalnom prednošću 2:1, koju su zadržali i na poluvremenu, pošto je druga deonica završena nerešenim rezultatom 2:2. U trećoj četvrtini Mornar uspeva da preokrene rezultat u svoju korist, pošto su dobili ovu deonicu rezultatom 1:3, ali se domaći vaterpolisti nisu predavali. Crvena Zvezda uspela je da dobije poslednji period igre rezultatom 4:1 i tako na kraju slavi sa 9:7. Najefikasniji u redovima domaćina bio je Strahinja Rašović sa 5 postignutih golova, 2 je postigao Viktor Rašović, a po jedan su postigli Eškert i Tomašević.\nOstale rezultate 2. kola Triglav regionalne lige možete pogledati ovde.\nNaredno, treće kolo Triglav lige igra se 15. oktobra, kada od naših predstavnika Radnički gostuje Budvi, Partizan dočekuje Primorje EB, Crvena Zvezda putuje u Herceg Novi, gde će igrati protiv Jadrana, dok je četvrti sprski predstavnik, Vojvodina slobodna.\nSlika: mondo.rs (MNPress)


POČELO ČETVRTO VANREDNO ZASEDANJE NARODNE SKUPŠTINE REPUBLIKE SRBIJE: Jedina tačka dnevnog reda načelna rasprava o izmenama i dopunama Zakona o poljoprivrednom zemljištu\nVanredno zasedanje počelo je sa jednom tačkom dnevnog reda, a veći deo dana reč su imali ovlašćeni predstavnici poslaničkih grupa.\nObrazlažući poslanicima izmene zakona ministar poljoprivrede Branislav Nedimović rekao je da se tim izmenama pravi novi prelazni period u kome građani EU moraju da ispune niz uslova da bi došli u posed poljoprivrednog zemljišta u Srbiji.\n"Zakonom popravljamo ono što je Sporazum o stabilizaciji i pridruživanju definisano, štiteći interese srpskih poljoprivrednika i oranica na Ustavom i zakonima dozvoljen način u skladu sa praksom koja važi u EU", kazao je Nedimović.\nZa opoziciju izmene zakona su besmislene i predstavljaju "izdaju" srpskih nacionalnih interesa, jer omogućava prodaju poljoprivrednog zemljišta strancima.\nPoslanik Goran Ješićo cenio je da su izmene zakona besmislene i da će i posle usvajanja izmena zakona stranac koji osnuje preduzeće moći da kupi poljoprivredno zemljište.\nZa Sandu Rašković Ivić bilo je mnogo bolje doneti zakon po kome će Srbija kada uđe u EU, i to tek posle deset godina, omogućiti strancima da kupuju zemlju.\nZa vladajuću većinu izmenama zakona štite se interesi građana Srbije i ispunjavaju međunarodne obaveze države u vezi sa Sporazumom o stabilizaciji i pridruživanju.\nPoslanica Snežana Bogosavljević Bošković rekla je da se tim propisom "pozitivno odgovara" na sporazum koji je Srbija potpisala 2008. godine sa zemljama EU kao i da se njime štite nacionalni, državni interesi, a to je da poljoprivredno zemljište u najvećoj mogućoj meri ostane u vlasništvu građana Srbije.\nVanredno zasedanje skzpština je počela sa prisutnih 122 poslanika. Početku zasedanja potrebno je da prisustvuje više od polovine poslanika, ali po rečima predsednice parlamenta posle konsultacija sa stručnim službama Skupština je imala kvorum jer se ne utvrđuje dnevni red.\nNarodna skupština nastavlja sa radom u petak, 25. avgusta, sa početkom u 10 časova.\nIzvor: Blic, Press služba Narodne skupštine Republike Srbije, 24.08.2017.


Kumanovski sporazum – između potpisanog i realnosti - Medija centar\nKumanovski sporazum – između potpisanog i realnosti\nVojno-tehnički sporazum između Međunarodnih bezbednosnih snaga („KFOR“) i vlada tadašnje SR Jugoslavije i Srbije potpisan je na vojnom aerodromu u blizini Kumanova, nakon 78 dana NATO bombardovanja SRJ i pet dana pregovora. Potpisali su ga general Vojske Jugoslavije Svetozar Marjanović, general MUP-a Srbije Obrad Stevanović i britanski general Majkl Džekson.\nMeđutim, ni 23 godine nakon potpisivanja Kumanovskog sporazuma rešenje za kosovski problem nije na vidiku.\nDokument je predvideo razmeštanje na KiM, pod pokroviteljstvom UN, efikasnog međunarodnog civilnog i bezbednosnog prisustva, po usvajanju rezolucije Saveta bezbednosti UN. Prema Sporazumu, međunarodne snage su „ovlašćene da preduzimaju sve neophodne akcije u cilju uspostavljanja i održavanja bezbednog okruženja za sve građane“.\nSporazumom iz Kumanova uspostavljena je kopnena i vazdušna zona bezbednosti, koje su se protezale pet, odnosno 25 kilometara u dubinu teritorije centralne Srbije. Povratak vojske SRJ u Kopnenu zonu bezbednosti omogućen je 2001. godine, a vazdušna zona bezbednosti ukinuta je 2015. godine.\nNakon povlačenja jugoslovenskih snaga, Srbi na KIM su postali meta stalnih napada i zločina čiji počinioci nikad nisu pronađeni. Kosovo i Metohiju je od 1999. godine napustilo više od 200 hiljada Srba i ostalog nealbanskog stanovništva, a porušeno je i devastirano oko 150 srpskih svetinja i spomenika. U velikim gradovima kao što su Priština i Prizren, gde je pre sukoba živelo po nekoliko desetina hiljada Srba, danas ih je ostalo po nekoliko desetina.\nNasilje ekstremnih Albanaca nad Srbima naočigled međunarodnih snaga kulminiralo je 17. i 18. marta 2004. godine, kada je u pogromu stradalo 19 ljudi, proterano više od 4.000 Srba, uništeno 935 kuća i porušeno ili teško oštećeno 35 pravoslavnih hramova.\nSporazumom iz Kumanova predviđen je i povratak određenog broja pripadnika osoblja SRJ i Srbije, što je potvrđeno i Rezolucijom Saveta bezbednosti 1244. Međutim, povratak pripadnika osoblja SRJ i Srbije na KiM nikada nije realizovan.\nKada je reč o povratku Srba sa KiM svojim kućama, Priština tvrdi da oni mogu da se vrate, ali se Srbi povratnici u realnosti suočavaju sa napadima, pljačkama, pretnjama, uzurpacijom imovine i hapšenjima po lažnim prijavama za navodne ratne zločine. To je najbolje pokazao primer Dragice Gašić, prvog srpskog povratnika u Đakovicu, grad u kojem je pre sukoba 1999. godine živelo oko 12.500 Srba.\nPrema podacima Vlade Srbije, u Pokrajinu se vratilo svega 1,9 odsto Srba, što je najmanja stopa povratka od svih postkonfliktnih područja u svetu. Prema podacima koje iznose predstavnici Kancelarije za KiM, na KiM je podneto oko 70.000 zahteva po pitanju uzurpirane imovine.\nMisija KFOR-a u početku je imala oko 50.000 pripadnika, a danas je njihov broj smanjen na oko 3.700 vojnika. Zvanični Beograd smatra da je KFOR jedini garant bezbednosti Srba na KiM, a prema podacima sa sajta Kancelarije za KiM prošle godine je zabeleženo 128 incidenata usmerenih protiv Srba, dok ih je od početka ove godine do 2. juna bilo 52.


Vujinovic & Djokic\nDinamična kancelarija sa inovativnim i specijalizovanim rešenjima za svako pravno pitanje\nVujinović & Đokić sa zadovoljstvom objavljuje da smo od strane pravnog direktorijuma Legal 500 ponovo svrstani među vodeće advokatske kancelarije za 2022 EMEA izdanje. Drugi put za redom svrstani smo među vodeće ...\nGlumačka organizacija Srbije je dobila dozvolu Zavoda za intelektualnu svojinu Republike Srbije za obavljanje delatnosti kolektivnog ostvarivanja prava interpretatora. Kancelarija Vujinović & Đokić je zastupala organizacij...\nSa velikim zadovoljstvom objavljujemo da je kancelarija Vujinović & Đokić i ove godine prepoznata od strane IFLR 1000 kao jedna od vodećih kancelarija u oblasti finansijskog i korporativnog prava. IFLR 1000 je vodeći dir...\nMi stvaramo novu dimenziju kvaliteta usluge i pristupa klijentu gde je vaš rezultat naš primarni cilj\nVujinović & Đokić pruža usluge u širokom spektru oblasti prava čime omogućava klijentima punu pravnu podršku u otpočinjanju, razvoju i unapređivanju poslovanja.\nInsolventnost i restrukturiranje\nNaš tim čine profilisani stručnjaci u svojim oblastima. Saradnja i koordinacija eksperata omogućavaju pronalaženje najoptimalnijih rešenja kako u pojedinačnim zadacima, tako i u složenim pravnim poslovima.